**CIRCULAR X/2024 DE LA DIRECCIÓ GENERAL DE PERSONAL DOCENT PER LA QUAL S’APROVA EL MANUAL/INSTRUCCIONS DE PERMISOS I LLICÈNCIES DEL PERSONAL FUNCIONARI DOCENT DE CENTRES PÚBLICS DE LA GENERALITAT VALENCIANA EN APLICACIÓ DEL DECRET 234/2022, DE 30 DE DESEMBRE, PEL QUAL ES REGULEN LES CONDICIONS DE TREBALL DEL PERSONAL DOCENT NO UNIVERSITARI FUNCIONARIAL DEPENDENT DE LA CONSELLERIA D’EDUCACIÓ, CULTURA I ESPORT: PERMISOS I LLICÈNCIES.**

**ÍNDEX**

**I. DISPOSICIONS GENERALS**

1. Permisos i llicències inclosos dins de la circular.

2. Destinataris.

3. Finalitat de la circular.

4. Dates de gaudi de permisos i llicències.

5. Concurrència de permisos i llicències.

6. Comunicació i justificació d’absències.

7. Permisos a directors i directores dels centres docents.

8. Permisos o llicències indegudament gaudits.

9. Definicions.

10. Grau de parentiu

11. Acreditacions.

12. Distribució competencial.

13. Sevicis mèdics

**II. PERMISOS**

1. Permís per celebració de matrimoni o unió de fet.

2. Permís per matrimoni o unió de fet.

3. Permís per tècniques prenatals i de preparació al part.

4. Permís per estat de gestació.

5. Permís per naixement per a la mare biològica.

6. Permís del progenitor diferent de la mare biològica per naixement, guarda amb finalitats d’adopció, acolliment o adopció d’un fill o filla.

7. Permís per lactància.

8. Permís per naixement de filles o fills prematurs.

9. Permís per qüestions relacionades amb l’adopció o acolliment o guarda amb finalitats d’adopció.

10. Permís per adopció, guarda amb finalitats d’adopció o acolliment de menors, tant temporal com permanent.

11. Permís per cura de fill o filla menor afectat per càncer o una altra malaltia greu.

12. Permís per deures relacionats amb la conciliació de la vida personal, familiar i laboral.

13. Permís per defunció.

14. Permís per accident o malaltia greus, per hospitalització o per intervenció quirúrgica sense hospitalització que requerisca repòs domiciliari.

15. Permís per exàmens finals i altres proves definitives d’aptitud.

16. Permís per trasllat de domicili habitual.

17. Permís per deure inexcusable.

18. Permís per funcions representatives.

19. Permís per raó de violència de gènere o violència sexual sobre la dona docent.

20. Permís personal per ser víctima de violència terrorista.

21. Permís parental (sense retribució).

**III. LLICÈNCIES AMB RETRIBUCIÓ**

1. Llicència per a l’assistència a conferències, seminaris, congressos i jornades.

2. Llicència per estudis.

3. Llicència per participació en programes acreditats de cooperació internacionals.

**IV. LLICÈNCIES SENSE RETRIBUCIÓ**

1. Llicència per interés particular.

2. Llicència per beques d’estudis o investigació.

3. Llicència per a assistència a cursos de perfeccionament professional.

4. Llicència per malaltia de familiars o qualsevol persona que es trobe legalment sota la seua guarda o custòdia.

**V. REDUCCIÓ DE JORNADA**

1. Per guarda legal.

2. Per tindre al seu càrrec al cònjuge o parella de fet o un familiar fins a segon grau de consanguinitat o afinitat que requerisca especial dedicació.

3. Per malaltia llarga o crònica.

4. Per tindre la condició de càrrec electe en qualsevol administració pública local.

**VI. VACACIONS**

**VII. PERMISOS I LLICÈNCIES DELS INSPECTORS I INSPECTORES D’EDUCACIÓ**

**VIII. PROCEDIMENT PER A SOL·LICITAR LA VALORACIÓ DE RISCOS DURANT L’EMBARÀS I LA LACTÀNCIA**

**IX. PROCEDIMENT PER A SOL·LICITAR CANVI O ADAPTACIÓ DE LLOC DE TREBALL PER MOTIUS DE SALUT PER A PERSONAL DEL SECTOR DOCENT**

**X. PERMISOS ESPORTISTES D’ÈLIT**

**DISPOSICIONS GENERALS**

**1. Permisos i llicències inclosos en el Manual**

Els permisos i llicències continguts en este Manual són els recollits en el Decret 234/2022, de 30 de desembre, del Consell, pel qual es regulen les condicions de treball del personal docent no universitari dependent de la Conselleria d’Educació, Cultura i Esport: permisos i llicències.

**2. Destinataris**

Este Manual és aplicable al personal funcionari docent no universitari que preste servici en els centres docents públics no universitaris de la Generalitat Valenciana.

Així mateix, serà aplicable al personal laboral de l’àmbit de gestió de la conselleria competent en matèria d’educació de la Generalitat Valenciana que preste servicis, com a docent, en els mateixos nivells educatius que el personal funcionari a què es referix l’apartat anterior. Entre este personal s’inclou el professorat de Religió dels centres docents públics, la gestió dels quals correspon a la Conselleria d’Educació, Universitats i Ocupació, d’acord amb l’article 25 de la Resolució de 19 de setembre de 2011 per la qual es disposa el registre i publicació del text del Conveni Col·lectiu del personal que presta servicis com a professor de Religió Catòlica.

Sobre la base de l’anterior, quan al llarg d’este Manual es faça referència al personal funcionari, s’entendrà inclòs el personal laboral docent.

**3. Finalitat de la Circular**

Esta circular té com a finalitat el desplegament dels permisos i llicències del personal funcionari docent no universitari a fi de facilitar la tramitació i concessió dels permisos i llicències que s’hi descriuen, fent assequible la normativa i determinant els principals criteris procedimentals i d’interpretació necessaris per a assegurar un tractament homogeni de les situacions, de manera que es dote el sistema de criteris comuns per a interpretar i aplicar la normativa existent.

El contingut de la circular té caràcter informatiu, i és vinculant la normativa de referència.

**4. Dates de gaudi de permisos i llicències**

Respecte del còmput dels dies dels permisos inclosos en el Decret 234/2022, de 30 de desembre, del Consell, pel qual es regulen les condicions de treball del personal docent no universitari dependent de la Conselleria d’Educació, Cultura i Esport: permisos i llicències, s’ha de seguir el que s’ha redactat en estos. Per tant, els dies dels permisos i llicències seran naturals o hàbils depenent del que s’establix en la norma en què es base el seu gaudi.

Sempre que per llei o en el dret de la Unió Europea no s’expresse un altre còmput, quan els terminis s’assenyalen per dies, s’entén que estos són hàbils; s’exclouen del còmput els dissabtes, els diumenges i els declarats festius.

**5. Concurrència de permisos i llicències**

Com a regla general i, tret de les excepcions expressament indicades en este manual, l’inici d’un permís o llicència posa fi a qualsevol altre previ que s’estiga gaudint.

En cas de concórrer en el temps el dret a més d’un, es podrà optar pel de major duració.

**6. Comunicació i justificació d’absències**

A fi de garantir la correcta prestació del servici públic d’educació, la persona interessada haurà d’avisar de la seua absència a la direcció del centre docent on preste els seus servicis tan prompte sàpia que esta es produirà. Esta comunicació serà obligatòria i independent del degut procés de sol·licitud, justificació i concessió del permís o llicència corresponent.

Totes les absències del lloc de treball hauran de ser justificades documentalment per la persona interessada des del primer dia i en el termini establit en cada procediment.

Es considerarà com a primer dia d’absència la data en la qual la persona interessada no assistisca o s’absente del lloc de treball.

Només són absències justificables les que es deriven de la concessió d’un permís o llicència dels recollits en la normativa que els regula, encara que la concessió haja de ser *a posteriori* per haver-se produït un fet o circumstància de força major que haja fet impossible la seua concessió i fins i tot la seua sol·licitud prèvia.

Amb la finalitat de compaginar adequadament l’interés general, circumscrit ací al deure de prestació del servici públic de l’educació per part de les persones empleades públiques, amb els drets individuals d’estes últimes, tals drets hauran d’exercir-se, sempre que siga possible, de manera que no col·lidisquen amb este interés general.

**7. Permisos a directors i directores dels centres docents**

Els permisos i llicències que sol·liciten els directors i les directores dels centres docents en els casos en què estos tinguen la competència delegada per a la concessió al professorat, seran resolts per la persona titular de la direcció territorial amb competències en educació de què depenga el centre.

**8. Permisos o llicències indegudament gaudits**

Quan es produïsquen absències gaudint indegudament d’un permís o llicència o no es justifiquen adequadament, s’iniciarà el corresponent procediment de deducció proporcional dels havers.

Amb independència de l’anterior, si s’aprecia que els fets poden ser constitutius de falta administrativa, s’iniciaran, igualment, les accions disciplinàries al fet que pertoque.

D’acord amb l’article tercer del Decret 167/1992, de 16 d’octubre, del Govern valencià, pel qual desplega l’article 8.6 de la Llei 7/1991, de 28 de desembre, de pressupostos de la Generalitat Valenciana per a 1992, i l’article 94 de la Llei 4/2021, de 16 d’abril, de la funció pública valenciana, la deducció d’havers es calcularà prenent com a base la totalitat de les retribucions íntegres mensuals que perceba el personal dividida per trenta i, al seu torn, este resultat pel nombre d’hores que el personal tinga obligació de complir de mitjana cada dia. L’import obtingut determinarà el valor/hora que haurà d’aplicar-se al temps de treball no complit.

**9. Definicions**

A l’efecte del que disposa este decret i de les normes que el despleguen, s’entendrà per:

1) Parella de fet: persona que respecte de la persona de referència manté una relació que puga acreditar a través de la inscripció en un registre públic oficial d’unions de fet.

De conformitat amb l’article 15 de la Llei 5/2012, de 15 d’octubre, d’unions de fet formalitzades de la Comunitat Valenciana, els qui integren les unions de fet formalitzades tindran la mateixa consideració que els cònjuges a l’efecte de la regulació de la funció pública que és competència de la Generalitat, quant a llicències, permisos, situacions administratives, provisió de llocs de treball i ajudes familiars.

2) Necessitar especial dedicació o atenció continuada: suposa que cal que la persona reba tractament, atenció, cures o assistència continuada per terceres persones a causa de problemes de salut, entesa esta última com un benestar físic, psíquic i social. Així mateix, s’entendran incloses en esta situació les persones que tinguen reconeguda la situació de dependència en qualsevol dels seus graus.

3) Informe de l’òrgan competent de l’administració sanitària: informe de la inspectora o inspector mèdic de zona o, si el tractament es rep a l’hospital, l’informe del facultatiu o facultativa responsable del pacient.

4) Tindre a càrrec seu: relació de dependència que no implica convivència~~.~~

5) Cura directa: relació de dependència que implica convivència.

6) Malaltia greu: inclou l’hospitalització, la intervenció quirúrgica sense hospitalització que requerisca repòs domiciliari o aquella malaltia la gravetat o la necessitat d’atenció continuada de la qual siga acreditada pel facultatiu o facultativa responsable del pacient.

7) Guarda legal o custòdia: guarda amb finalitats d’adopció o acolliment, tant temporal com permanent, així com la guarda legal d’una altra persona.

8) Amb la denominació de víctima de violència terrorista es considera inclòs el personal funcionari que haja patit danys físics o psíquics a conseqüència de l’activitat terrorista, el seu cònjuge o persona amb anàloga relació d’afectivitat, i les filles i fills de les persones ferides i mortes, sempre que tinguen la condició de personal funcionari i de víctimes de terrorisme d’acord amb la legislació vigent, així com aquelles funcionàries i funcionaris amenaçats en els termes de l’article 5 de la Llei 29/2011, de 22 de setembre, de reconeixement i protecció integral de les víctimes del terrorisme, amb el reconeixement previ del Ministeri de l’Interior o de sentència judicial ferma.

9) Relació de dependència: estat en què es troben les persones que, per raons derivades de l’edat, la malaltia o la diversitat funcional, requerisquen l’atenció d’una altra o altres persones per a realitzar activitats bàsiques de la vida diària.

10.- Grau de parentiu

|  |  |  |
| --- | --- | --- |
| **GRAU** | **CONSANGUINITAT** | **AFINITAT** |
| 1er  grau | Pares i mares, filles i fills | Cònjuge o parella de fet sogres, gendres i nores, padrastres i fillastres. |
| 2on  grau | Germans i germanes, avis i àvies, netes I nets | Avis del cònjuge o parella de fet, cònjuges dels nets i netes, cunyats i cunyades, germanastres, avis i nets o netes de padrastres i madrastres.abuelastros y nietastros |
| 3er  grau | Nebots i nebodes, tios i ties, besavis i besàvies I besnets I besnetes. | Besavis del cònjuge o parella de fet, cònjuges dels besnets i besnetes, tios del cònjuge, nebots del cònjuge, cònjuges dels tios i cònjuges dels los nebots o nebodes. |

**11. Acreditacions**

Sense perjuí de la seua acreditació per qualsevol dels mitjans admesos en dret, amb caràcter general:

1) La situació de convivència ha de ser acreditada mitjançant certificat d’empadronament/convivència expedit per l’ajuntament de residència.

2) La condició de discapacitat o diversitat funcional ha de ser acreditada mitjançant resolució o certificació oficial del grau de discapacitat, expedida per la conselleria competent en la matèria o, si és el cas, per l’òrgan equivalent d’altres administracions públiques.

3) El grau de parentiu i la relació familiar s’acreditarà amb el llibre o llibres de família, amb certificació del Registre Civil o bé amb la inscripció en qualsevol registre públic oficial d’unions de fet.

4) La guarda legal ha d’acreditar-se mitjançant la decisió administrativa de guarda amb finalitats d’adopció o acolliment, tant temporal com permanent, o mitjançant la sentència judicial que atorgue al personal funcionari la tutela o qualsevol altra institució de guarda legal. En este últim supòsit haurà d’acreditar-se, així mateix, l’acceptació del càrrec de conformitat amb el que s’establix en la normativa civil.

5) La situació de violència de gènere s’acreditarà d’acord amb el que es preveu en l’article 23 de la Llei orgànica 1/2004, de 28 de desembre, de mesures de protecció integral contra la violència de gènere, així com el que es disposa en l’article 9 de la Llei 7/2012, de 23 de novembre, integral contra la violència sobre la dona en l’àmbit de la Comunitat Valenciana.

6) La condició de família nombrosa haurà d’acreditar-se mitjançant el títol oficial actualitzat de família nombrosa expedit per la conselleria competent en matèria de servicis socials, de conformitat amb la Llei 40/2003, de 18 de novembre, de protecció a les famílies nombroses.

7) La condició de família monoparental s’acreditarà mitjançant el títol corresponent expedit per la conselleria amb competències en matèria de servicis socials, de conformitat amb el Decret 19/ 2018, de 9 de març, del Consell, pel qual es regula el reconeixement de la condició de família monoparental a la Comunitat Valenciana.

8) La malaltia greu haurà d’acreditar-se mitjançant justificant d’hospitalització en institució sanitària o domiciliària que incloga la duració d’esta, mitjançant justificant mèdic de la intervenció quirúrgica sense hospitalització que incloga el període de repòs domiciliari o bé mitjançant l’informe expedit pel facultatiu o facultativa responsable del pacient en el qual conste la gravetat de la malaltia quan no existisca hospitalització.

**12. Distribució competencial**

1. Correspon alsdirectors o directores dels centres docents no universitaris, de centres de Formació, Innovació i Recursos Educatius, i d’unitats especialitzades d’orientació, respecte del personal docent destinat en estos, resoldre les sol·licituds de permisos a les quals es referixen els articles 5, 7, 11 (en el cas de gaudi d’una hora diària) 12, 13, 16, 17, 18, 19, 20, 21, 22 i 25.

La resolució del director o directora del centre o servici no posa fi a la via administrativa, i contra esta podrà interposar-se recurs d’alçada davant la direcció territorial corresponent de la Conselleria d’Educació, Universitats i Ocupació.

2. Correspon al director o directora territorial amb competències en educació, respecte del personal docent no universitari destinat en centres i servicis radicats en el seu àmbit territorial, resoldre les sol·licituds de permisos a les quals es referixen els articles 6, 8, 9, 10, 14, 23, 24 i 29, i les sol·licituds de reducció de jornada previstes en l’article 33, així com les sol·licituds relacionades amb l’article 11 (els supòsits de sol·licitud de substitució del temps de lactància per l’ampliació del permís maternal), i les sol·licituds relacionades amb l’article 34 (els supòsits de sol·licitud d’ajornament del gaudi del permís de vacacions per llicència maternal o paternal).

La sol·licitud de gaudi de vacacions en el supòsit indicat en el paràgraf anterior haurà d’efectuar-se, com a mínim, amb un mes d’antelació a la data indicada d’inici d’esta.

3. Correspon al director o directora general amb competències en personal docent resoldre els permisos i llicències del personal docent no universitari la resolució del qual no siga expressament atribuïda a altres òrgans (art. 15, 26, 27, 30, 31 i 32).

Consideracions generals:

1. Les activitats extraescolars desenvolupades dins i fora de la Comunitat Valenciana a conseqüència de la programació general anual, quan impliquen eixides del centre per part del professorat que les realitze, no tenen la consideració de permís, ja que no impliquen una falta d’assistència al treball sinó un desenvolupament d’este fora del centre, per la qual cosa no es requerix sol·licitar autorització per a la seua execució, ja que esta es troba implícita en l’aprovació d’esta en la programació general anual.

2. Els permisos regulats en el capítol II del present decret hauran de sol·licitar-se a l’òrgan competent per a la seua concessió amb la màxima antelació possible, en els supòsits predictibles, a fi d’evitar ocasionar dificultats en el funcionament normal dels centres docents.

3. Amb caràcter general, la sol·licitud de gaudi del permís per matrimoni o unió de fet, així com aquells la data dels quals siga coneguda, haurà d’efectuar-se amb la màxima antelació possible a la data indicada d’inici d’este.

4. Els diferents òrgans competents en matèria de personal hauran de sol·licitar i analitzar la documentació acreditativa del supòsit de fet que concórrega en cada cas. A este efecte, i sense que tinga un caràcter exhaustiu, s’inclou, en cada un dels permisos, una relació dels documents que hauran de ser requerits, sense perjuí d’aquells altres addicionals que puguen ser considerats imprescindibles per a la correcta justificació de l’absència, sempre dins dels límits i amb estricta observança de la normativa vigent en matèria de protecció de dades de caràcter personal.

13.- Servicis mèdics

En aquells permisos i llicencies en els quals es faça referència a facultatius de Muface o de la Seguretat Social, s’han d’entendre incloses totes aquelles entitats mèdiques que col·laboren amb Muface i amb la Seguretat Social.

|  |
| --- |
| **II**  **PERMISOS** |

**1. Permís per celebració de matrimoni o unió de fet (art. 5 Decret 234/2022, de 30 de desembre)**

|  |
| --- |
| **Supòsit de fet** |
| La celebració del seu matrimoni o inscripció de la seua unió de fet en un registre públic oficial, així com la d’un familiar fins al 2n grau d’afinitat o consanguinitat. |

**Persona que el gaudix**

El personal docent públic que contrau matrimoni o inscriu la seua unió de fet.

El personal docent públic en qui concorre la condició de familiar fins al segon grau per afinitat o consanguinitat dels contraents o parella de fet.

**Duració**

Permís d’absència al treball el dia de la celebració del matrimoni o inscripció de la unió de fet o dos dies naturals consecutius, si se celebra a una distància superior a 375 quilòmetres de la localitat de residència del personal docent que el sol·licita.

**Òrgan competent per a la seua tramitació**

El director o la directora del centre docent on presta els seus servicis.

**Documentació acreditativa**

- Contraents: certificat de matrimoni, llibre de família, certificat del Registre Civil o certificat de la inscripció en qualsevol registre públic oficial d’unions de fet.

- Familiar del contraent: a més de la documentació acreditativa assenyalada en el punt anterior, haurà de presentar el llibre de família corresponent o certificat expedit pel Registre Civil que acredite el grau de parentiu.

**Efectes retributius**

Percepció de retribucions íntegres.

**Observacions**

- La sol·licitud es presentarà amb un mínim de quinze dies d’antelació a la data de l’inici del permís sol·licitat

- En el termini dels deu dies següents naturals al gaudi del permís s’haurà d’aportar justificació documental suficient.

**2. Permís per matrimoni o unió de fet (art. 6 Decret 234/2022, de 30 de desembre)**

|  |
| --- |
| **Supòsit de fet** |
| Contraure matrimoni o inscriure’s en el Registre d’Unions de Fet de la Comunitat Valenciana o qualsevol altre registre públic oficial d’unions de fets. |

**Persona que el gaudix**

El personal docent públic que contrau matrimoni o inscriu la seua unió de fet**.**

**Duració**

15 dies naturals i consecutius.

**Data de començament del còmput**

No es gaudirà necessàriament a continuació de fet causant, però sempre dins dels 12 mesos següents al matrimoni o inscripció en el Registre d’Unions de Fet de la Comunitat Valenciana o qualsevol altre registre públic oficial d’unions de fets; en el cas de funcionaris docents interins haurà de gaudir-se dins del termini de contracte vigent en el moment de celebració del matrimoni o unió de fet.

**Òrgan competent per a la seua tramitació**

La direcció territorial amb competències en matèria d’educació corresponent al centre on presta els seus servicis.

**Documentació acreditativa**

Certificat de matrimoni, llibre de família, certificat del Registre Civil o certificat d’inscripció en qualsevol registre d’unions de fet de la Comunitat Valenciana o qualsevol altre registre públic oficial d’unions de fets.

**Efectes retributius**

Percepció de retribucions íntegres.

**Observacions**

- La sol·licitud es presentarà amb un mínim de quinze dies d’antelació a la data de l’inici del permís sol·licitat.

- En el termini dels deu dies naturals següents al gaudi del permís s’haurà d’aportar justificació documental suficient.

- Este permís pot acumular-se al període vacacional i no es gaudirà necessàriament a continuació del fet causant, però sempre dins dels 12 mesos següents al matrimoni o inscripció en el Registre d’Unions de Fet de la Comunitat Valenciana.

- El personal que utilitze este permís per inscripció en un registre oficial d’unions de fet no podrà gaudir-lo de nou en cas de contraure matrimoni posteriorment amb la mateixa persona.

====================================================================

**3. Permís per tècniques prenatals i de preparació al part (art. 7 Decret 234/2022, de 30 de desembre)**

|  |
| --- |
| **Supòsit de fet** |
| Assistència de les persones docents embarassades dins de la jornada de treball a:  Exàmens prenatals.  Cursos de tècniques de preparació al part.  Tècniques de fecundació o reproducció assistida. |

**Persona que el gaudix**

Persones docents de centres públics embarassades o que se sotmeten a fecundació o reproducció assistida.

**Duració**

El temps indispensable per a assistir als exàmens prenatals, cursos o tècniques de preparació al part o tècniques de fecundació o reproducció assistida.

**Òrgan competent per a la seua tramitació**

El director o la directora del centre docent on presta els seus servicis.

**Documentació acreditativa**

Justificant del centre que realitze els exàmens prenatals, cursos o tècniques de preparació al part o tècniques de fecundació o reproducció assistida del qual es desprenga que hagen de realitzar-se dins de la jornada de treball de la persona sol·licitant.

**Efectes retributius**

No comporten deducció de retribucions.

**Observacions**

- La sol·licitud es presentarà, amb un mínim de quinze dies d’antelació, a la data d’inici del permís sol·licitat.

- Es justificarà sempre la necessitat de la realització coincidint amb la jornada de treball~~.~~

====================================================================

**4. Permís per estat de gestació (art. 8 Decret 234/2022, de 30 de desembre)**

|  |
| --- |
| **Supòsit de fet** |
| Estat de gestació de la persona docent a partir de la setmana 37 fins a la data del part o setmana 35 en gestació múltiple fins a la data del part. |

**Persona que el gaudix**

Persones docents de centres públics en estat de gestació.

**Duració i data de començament del còmput**

Des del primer dia de la setmana 37 d’embaràs fins a la data del part.

En gestació múltiple, este permís podrà iniciar-se el primer dia de la setmana 35 d’embaràs, fins a la data del part.

**Òrgan competent per a la seua tramitació**

La Direcció Territorial amb competències en matèria d’educació corresponent al centre on presta els seus servicis.

**Documentació acreditativa**

Informe de maternitat expedit per personal mèdic competent del sistema sanitari que indique la data d’inici de la setmana 37 d’embaràs (setmana 35 en cas de gestació múltiple).

**Efectes retributius**

Percepció de les retribucions íntegres.

**Observacions**

La sol·licitud es presentarà amb un mínim de quinze dies d’antelació a la data d’inici del permís sol·licitat.

**====================================================================**

**5. Permís per naixement per a la mare biològica (art. 9 Decret 234/2022, de 30 de desembre i art. 49.*a* del TREBEP)**

|  |
| --- |
| **Supòsit de fet** |
| Part (inclosos els parts que tinguen lloc després de més de 180 dies de vida fetal, amb independència que el fetus nasca viu o mort). |

**Persona que el gaudix**

Personal docent que ha sigut mare biològica.

**Duració**

El permís tindrà una duració de 16 setmanes amb la distribució següent:

- 6 setmanes de descans obligatori ininterrompudes i que hauran de gaudir-se a jornada completa immediatament després del part.

-Les 10 setmanes següents a la jornada completa o parcial:

\*De manera continuada a les 6 setmanes de descans obligatori.

\*De manera interrompuda, sols en el cas de que tots dos progenitors treballen, i en este cas, en períodes setmanals complets(acumulats o independents) des de la finalització de les 6 setmanes obligatòries fins que el fill o filla complisca 12 mesos d’edat. Per a cada període de gaudi es requerix una sol·licitud amb 15 dies d’antelació.

Ampliacions de la duració del permís per naixement:

- 1 setmana més per cada fill o filla, a partir del segon, en cas de naixement múltiple.

- 1 setmana més per cada fill o filla amb discapacitat.

- En els casos de part prematur i en aquells en què, per qualsevol altra causa, el nounat haja de romandre hospitalitzat a continuació del part, este permís s’ampliarà en tants dies com el nounat estiga hospitalitzat, amb un màxim de tretze setmanes addicionals (a este efecte es tindran en compte els internaments hospitalaris iniciats durant els trenta dies naturals següents al part).

**Data de començament del còmput**

Des de la data del part.

**Òrgan competent per a la seua tramitació**

La Direcció Territorial amb competències en matèria d’educació corresponent al centre on presta els seus servicis**.**

**Documentació acreditativa**

- Llibre de família, registre digital o certificació d’inscripció del naixement expedida pel Registre Civil.

- Per a acreditar la condició de discapacitat del fill o filla s’admetrà com a documentació acreditativa un informe mèdic en el qual es faça constar la discapacitat (si no es disposa en eixe moment de certificat oficial de grau de discapacitat) o la seua possible existència.

- En els casos de part prematur i aquells supòsits en els quals el nounat haja de romandre hospitalitzat a continuació del part: justificant d’hospitalització i, a la seua finalització, informe d’alta.

- En els casos de persones funcionàries interines: sol·licitud presentada davant l’INSS del reconeixement de la corresponent prestació.

**Efectes retributius**

Amb dret a retribucions a càrrec de la Conselleria per al personal afiliat a MUFACE.

Quant al personal pertanyent al Règim General de la Seguretat Social, deixarà de percebre les seues retribucions ordinàries i haurà de sol·licitar la prestació corresponent, en el model que facilite la Seguretat Social, d’acord amb l’article 177 del text refós de la Llei general de la Seguretat Social.

El temps transcorregut durant el gaudi d’este permís es computarà com de servici efectiu.

**Observacions**

* El personal docent interí necessàriament ha de sol·licitar el permís a la Seguretat Social. Per a conéixer tots els detalls sobre les situacions protegides, beneficiaris, duració, requisits i altres qüestions pot accedir al següent enllaç: <https://revista.seg-social.es/-/c%C3%B3mo-demanar-la-prestaci%C3%B3n-per-naixement-i-cura-de-menor>. Pot sol·licitar-la telemàticament (amb certificat digital i sense), per correu ordinari i presencialment en els centres d’atenció i informació de la Seguretat Social (CAISS) sempre que dispose de cita prèvia. Recorde que, per a ajudar-lo amb este tràmit, tant per a consultes com per a realitzar-lo, pot utilitzar ISSA, l’assistent virtual de la Seguretat Social que el guiarà tant des de la web com des de la seu electrònica de la Seguretat Social.

**-** A la duració prevista en els supòsits de part múltiple s’acumularà, si és el cas, la duració addicional per discapacitat de cada fill, així com el període d’ampliació que corresponga en casos d’hospitalització del nounat a continuació del part. No obstant això, no serà procedent acumular els períodes d’hospitalització de cada un dels fills quan estos períodes hagen sigut simultanis.

**-** No és possible la cessió de la maternitat per part de la mare a l’altre progenitor, així com la possibilitat d’inici del permís abans de la data probable del part.

- En cas de defunció de la mare, l’altre progenitor podrà fer ús de la totalitat o, si és el cas, de la part que reste de permís.

**-** En el supòsit de defunció del fill o filla, el període de duració del permís no es veurà reduït, llevat que, una vegada finalitzades les sis setmanes de descans obligatori, se sol·licite la reincorporació al lloc de treball.

- El temps transcorregut durant el gaudi d’estos permisos es computarà com de servici efectiu amb caràcter general, en què es garantix la plenitud de drets econòmics de la persona funcionària i, si és el cas, de l’altra persona progenitora funcionària, durant tot el període de duració del permís.

- Durant el gaudi d’este permís es podrà participar en els cursos de formació que convoque l’Administració una vegada que acabe les 6 setmanes de descans obligatori.

- Quan el gaudi d’este permís impedisca iniciar el gaudi de les vacacions dins de l’any natural al qual corresponguen, o una vegada iniciat el període vacacional este es veu interromput per sobrevindre esta situació, les vacacions es gaudiran de manera completa o pel temps restant, en un únic període, sempre a continuació del permís de maternitat o lactància acumulada, i es podran gaudir, encara que haja acabat l’any natural a què corresponguen i es computaran els períodes no lectius o de vacacions escolars que coincidisca amb el seu gaudi.

====================================================================

**6. Permís del progenitor diferent de la mare biològica per naixement, guarda amb finalitats d’adopció, acolliment o adopció d’un fill o filla (art. 10 Decret 234/2022, de 30 de desembre i art. 49.*c* del TREBEP)**

|  |
| --- |
| **Supòsit de fet** |
| Naixement d’un fill o filla, adopció, guarda amb finalitats d’adopció o acolliment, temporal o permanent d’una xiqueta o d’un xiquet (l’acolliment haurà de ser de duració no inferior a un any). |

**Persona que el gaudix**

L’altra persona docent progenitora diferent de la mare biològica o l’altra persona adoptant, guardadora o acollidora que no gaudix del permís per adopció, guarda amb finalitats d’adopció o acolliment.

**Duració**

El permís tindrà una duració de 16 setmanes amb la distribució següent:

- Sis setmanes obligatòries ininterrompudes i que hauran de gaudir-se immediatament posteriors a la data del naixement, de la resolució judicial per la qual es constituïx l’adopció o a la decisió administrativa de guarda amb finalitats d’adopció o acolliment.

- Les 10 setmanes que resten a gaudir:

\* De manera continuada a les 6 setmanes de descans obligatori.

\*De manera interrompuda, sols en el cas de que tots dos progenitors treballen, en este cas, ha de ser en períodes setmanals(acumulats o independents) des de la finalització de les 6 setmanes obligatòries fins que el fill o filla complisca 12 mesos d’edat. Per a cada període de gaudi es requerix una sol·licitud amb 15 dies d’antelació.

\*En el cas de que l’adopció siga d’un major de 12 mesos d’edat, les 10 setmanes de permís voluntari hauran de ser ininterrompudes i a continuació del descans obligatori(16 setmanes ininterrompudes).

Ampliacions de la duració del permís per naixement:

- 1 setmana més per cada fill o filla nascut o menor adoptat, en guarda amb finalitats d’adopció o acolliment, a partir del segon.

- 1 setmana més en cas de discapacitat del fill o filla nascut o menor adoptat, en guarda amb finalitats d’adopció o acolliment.

- En els casos de part prematur i en aquells en què, per qualsevol altra causa, el nounat haja de romandre hospitalitzat a continuació del part, este permís s’ampliarà en tants dies com el nascut es trobe hospitalitzat, amb un màxim de tretze setmanes addicionals (es tindrà en compte els internaments hospitalaris iniciats durant els trenta dies naturals següents al part i no és aplicable en els supòsits d’adopció, guarda amb finalitats d’adopció o acolliment).

**Data de començament del còmput:**

A partir de la data de naixement, de la decisió administrativa de guarda amb finalitats d’adopció o acolliment, o de la resolució judicial per la qual es constituïsca l’adopció.

**Òrgan competent per a la seua tramitació**

La direcció territorial amb competències en educació corresponent al centre on presta els seus servicis.

**Efectes retributius**

Amb dret a retribucions a càrrec de la Conselleria per al personal afiliat a MUFACE.

Quant al personal pertanyent al Règim General de la Seguretat Social, deixarà de percebre les seues retribucions ordinàries i haurà de sol·licitar el subsidi corresponent, en el model que facilite la Seguretat Social, d’acord amb l’article 177 del text refós de la Llei general de la Seguretat Social.

El temps transcorregut durant el gaudi d’este permís es computarà com de servici efectiu amb caràcter general.

**Documentació acreditativa**

- En cas de naixement: llibre de família o certificat d’inscripció del naixement expedit pel Registre Civil.

- En cas d’adopció, guarda amb finalitats d’adopció o acolliment: resolució d’adopció, guarda amb finalitats d’adopció o acolliment.

- Per a acreditar la condició de discapacitat del xiquet o xiqueta s’admetrà com a documentació acreditativa un informe mèdic en el qual es faça constar la discapacitat o la seua possible existència, si no es disposa en eixe moment de certificat oficial de grau de discapacitat.

- En els casos de part prematur i aquells supòsits en els quals el nounat haja de romandre hospitalitzat a continuació del part: justificant d’hospitalització i, a la seua finalització, informe d’alta.

**Observacions**

- En els casos de part prematur i en aquells en què, per qualsevol altra causa, el nounat haja de romandre hospitalitzat a continuació del part, este permís s’ampliarà en tants dies com el nounat es trobe hospitalitzat, amb un màxim de tretze setmanes addicionals.

- En el supòsit de defunció del fill o filla, el període de duració del permís no es veurà reduït, llevat que, una vegada finalitzades les sis setmanes de descans obligatori, se sol·licite la reincorporació al lloc de treball.

- Quan el gaudi d’este permís impedisca iniciar el gaudi de les vacacions dins de l’any natural al qual corresponguen, o una vegada iniciat el període vacacional este es veu interromput per sobrevindre esta situació, les vacacions es gaudiran de manera completa o pel temps restant, en un únic període, sempre a continuació este permís, i es podran gaudir, encara que haja acabat l’any natural a què corresponguen i es computaran els períodes no lectius o de vacacions escolars que coincidisca amb el seu gaudi.

- Es podrà participar en els cursos de formació que convoque l’Administració. No obstant això, en els supòsits de naixement d’un fill o filla, no es podrà participar en els cursos fins que finalitze el període obligatori de 6 setmanes posteriors al part.

- El temps transcorregut durant el gaudi d’estos permisos es computarà com de servici efectiu amb caràcter general, en què es garantix la plenitud de drets econòmics de la persona funcionària i, si és el cas, de l’altre progenitor funcionari, durant tot el període de duració del permís.

====================================================================

**7. Permís per lactància (art. 11 Decret 234/2022, de 30 de desembre i art. 48.*f* del TREBEP)**

|  |
| --- |
| **Supòsit de fet** |
| Lactància d’un fill o filla menor de 12 mesos (inclosos els menors d’eixa edat que estiguen en guarda amb finalitats d’adopció o acolliment). |

**Persona que el gaudix**

Dret individual del personal docent, sense que puga transferir-se el seu exercici a l’altra persona progenitora, adoptant, guardadora o acollidora. (Poden gaudir d’este permís les dos persones progenitores, adoptants, guardadores o acollidores, independentment de la situació laboral de l’altra, i poden coincidir en el període del seu gaudi.)

**Duració**

Pot sol·licitar-se fins que el xiquet o xiqueta complisca 12 mesos.

Podrà concedir-se en alguna d’estes modalitats:

**a)** Una hora diària, que es pot dividir en dos fraccions.

**b)** Una reducció de la jornada normal en mitja hora a l’inici i al final de la jornada, o en una hora a l’inici o al final de la jornada.

**c)** Les jornades completes en les quals, si és el cas, s’acumule el temps anterior, a sol·licitud de la persona interessada, únicament a partir de la finalització de les sis setmanes obligatòries després del permís per naixement, adopció, guarda, acolliment o del respectiu permís de progenitor diferent de la mare biològica.

Es concedirà una hora diària més per cada fill o filla, menor de 12 mesos, a partir del segon fill o filla.

**Òrgan competent per a la seua tramitació**

El director o la directora del centre on presta els seus servicis en els supòsits **a i b.**

La direcció territorial amb competències en matèria d’educació corresponent al centre on presta els seus servicis en el supòsit **c**.

**Càlcul acumulació de lactància**

El gaudi de l’acumulació en jornades completes de l’hora de lactància estarà condicionat a la incorporació al lloc de treball una vegada finalitzat este gaudi acumulat i a la seua permanència en esta situació fins que el fill complisca 12 mesos.

**1. Funcionaris i funcionàries de carrera**: permís serà d’un mes a gaudir immediatament a partir de la finalització del permís que li corresponga a la persona sol·licitant per naixement, adopció, guarda, acolliment o del respectiu permís de progenitor diferent de la mare biològica, o una vegada que, des del naixement del menor, haja transcorregut un temps equivalent al que comprenen els permisos esmentats.

**2. Funcionaris interins i funcionàries interines**

a) No serà procedent l’acumulació de lactància al personal interí en substitució, per la impossibilitat de poder determinar el nombre d’hores acumulables que li puguen correspondre. Es podrà demanar el permís per lactància d’una hora diària d’absència al treball.

b) En el cas d’ocupar una vacant o el nomenament de la qual tinga una data de cessament determinada, l’acumulació de lactància serà per la part proporcional que corresponga fins a la finalització del seu nomenament.

Per a establir la part proporcional que li corresponga, el càlcul es realitzarà aplicant la següent operació matemàtica: **B x Y/ A=X**

On: **253** dies **(A)** que és el temps que falta des de la finalització del permís per maternitat de 16 setmanes fins que el fill complix 12 mesos (30 dies per mes) **(B)**, **Y** (nombre de dies que falten fins que el fill complisca 12 mesos o finalitze el nomenament en cas de funcionari interí), i **X** el valora calcular. La regla de tres es calcula així: si el docent té concedida una reducció de jornada, es reduirà proporcionalment el període que li corresponga per acumulació d’hores per lactància.

**Data de començament del còmput**

- Quan ho sol·licite la persona interessada.

- En el supòsit del permís acumulat per lactància, a partir de la finalització del permís que li corresponga a la persona sol·licitant per naixement, adopció, guarda, acolliment o del respectiu permís de progenitor diferent de la mare biològica.

**Documentació acreditativa**

Llibre de família o certificació del Registre Civil, resolució judicial d’adopció o resolució administrativa de guarda amb finalitats d’adopció o acolliment.

**Efectes retributius**

Amb dret a retribucions.

**Observacions**

- La sol·licitud es presentarà amb un mínim de quinze dies d’antelació a la data d’inici del permís sol·licitat.

- Si el gaudi de la compactació de lactància queda interrompuda per la data de finalització del nomenament en la vacant, si es torna a tindre un nomenament en vacant, es podrà sol·licitar el gaudi de la resta de dies d’acumulació des d’esta data.

- El personal funcionari interí en substitució no podrà acollir-se a l’acumulació de lactància.

- Este permís s’incrementarà proporcionalment en els casos de part, adopció, guarda amb finalitats d’adopció o acolliment múltiple.

- Este és un dret individual del personal funcionari, sense que puga transferir-se el seu exercici a l’altre progenitor, adoptant, guardador o acollidor. Per tant, es pot gaudir simultàniament.

- Si la persona funcionària docent té concedida una reducció de jornada, es reduirà proporcionalment el període que li corresponga per acumulació d’hores per lactància.

- L’acumulació del permís de lactància suposa un gaudi anticipat i a compte de la reducció de jornada per lactància que hipotèticament es gaudiria fins que el menor complira l’edat de 12 mesos.

A este efecte, i en virtut dels principis de lleialtat i bona fe amb l’Administració als quals els empleats i empleades públiques han d’ajustar la seua actuació, juntament amb la sol·licitud d’acumulació de lactància, el personal haurà d’adjuntar una declaració sobre el seu compromís de romandre en actiu i incorporat al seu lloc de treball després d’este permís.

Si una vegada gaudida l’acumulació de lactància se sol·licita l’excedència per cura de fill menor de tres anys, es procedirà al reintegrament de les quantitats indegudament percebudes d’acord amb el mencionat compromís firmat.

- En cas que la persona docent que haja acumulat este permís perda la relació de servicis, o sol·licite una excedència per cura de fills, llicència per assumptes propis o reducció de jornada, de manera que el permís gaudit haja sigut major del que li correspondria, es procedirà al reintegrament de les retribucions indegudament percebudes.

- Excepcionalment, es podrà concedirel gaudi acumulat i proporcional al mateix temps que reste de l’hora diària de lactància, al funcionari o funcionària de carrera i al personal docent interí que té un nou nomenament de vacant abans que el fill complisca 12 mesos, després dels permisos de naixement per a la mare biològica, permís del progenitor de la mare biològica, permís per naixement guarda amb finalitats d’adopció, acolliment o adopció de fill o filla, bé d’una excedència per cura de fill, bé d’una llicència per interés particular i es reincorpora al seu lloc abans que el fill complisca 12 mesos.

- Quan el gaudi d’este permís impedisca iniciar el gaudi de les vacacions dins de l’any natural al qual corresponguen, o una vegada iniciat el període vacacional este es veu interromput per sobrevindre esta situació, este període es podrà gaudir encara que haja acabat l’any natural a què corresponguen i es computaran els períodes no lectius o de vacacions escolars que coincidisca amb el seu gaudi.

~~==================================================================~~

**8. Permís per naixement de filles o fills prematurs (art. 12 Decret 234/2022, de 30 de desembre)**

|  |
| --- |
| **Supòsit de fet** |
| Naixement de fills o filles prematurs o que per qualsevol altra causa hagen de romandre hospitalitzats a continuació del part. |

**Persona que el gaudix**

Personal funcionari docent.

**Duració**

Un màxim de dos hores diàries mentres romanguen hospitalitzat.

**Òrgan competent per a la seua tramitació**

El director o la directora del centre docent on presta els seus servicis.

**Documentació acreditativa**

**-** Llibre de Família, certificat de naixement o informe de maternitat expedit pel personal sanitari competent.

- Justificant d’hospitalització i, a la seua finalització, informe d’alta.

**Efectes retributius**

No comporten deducció de retribucions.

**Observacions**

-La concreció horària i la determinació del gaudi d’este permís correspondrà a la persona sol·licitant, si bé per a harmonitzar este dret amb el de l’alumnat a rebre una educació integral, prèviament a la fixació de l’horari lectiu individual, si és possible, el centre tindrà en compte la perspectiva del personal docent amb dret al gaudi del referit permís, concedint al professorat afectat l’opció d’indicar per escrit el període concret en què vol fer ús del dret i, respectant-lo, ajustar el seu horari personal de manera que no es faça coincidir este període amb el corresponent a les hores de docència directa.

- Per a la concessió d’este permís es tindran en compte els internaments hospitalaris del fill o filla iniciats durant els 30 dies naturals següents al part.

-A més d’este permís, el personal té dret a reduir la seua jornada de treball fins a un màxim de dos hores més, amb la disminució proporcional de les seues retribucions (TREBEP).

**====================================================================**

**9. Permís per qüestions relacionades amb l’adopció o acolliment o guarda amb finalitats d’adopció (art. 13 Decret 234/2022, de 30 de desembre)**

|  |
| --- |
| **Supòsit de fet** |
| Adopció, guarda amb finalitats d’adopció o acolliment, tant temporal com permanent d’un xiquet o xiqueta. |

**Persona que el gaudix**

La persona docent que realitze l’adopció guarda amb finalitats d’adopció o acolliment d’un fill o una filla.

**Duració**

El temps indispensable per a l’assistència a les preceptives sessions d’informació i preparació, així com per a la realització dels preceptius informes psicològics i socials previs a la declaració d’idoneïtat.

**Òrgan competent per a la seua tramitació**

El director/directora del centre on presta els seus servicis.

**Documentació acreditativa**

- Resolució d’adopció, guarda amb finalitats d’adopció o acolliment

**Efectes retributius**

Amb dret a retribucions.

~~===================================================================~~

**10. Permís per adopció, guarda amb finalitats d’adopció o acolliment de menors, tant temporal com permanent (art. 14 Decret 234/2022, de 30 de desembre)**

|  |
| --- |
| **Supòsit de fet** |
| Adopció, guarda amb finalitats d’adopció o acolliment, tant temporal com permanent d’un xiquet o xiqueta, sempre que l’acolliment siga de duració igual o superior a un any. |

**Persona que el gaudix**

El personal docent adoptant o acollidor.

Quan siguen dos persones les adoptants, guardadores amb finalitats d’adopció o acollidores, una d’elles tindrà dret a este permís i l’altra al que correspon a l’altre progenitor per guarda amb finalitats d’adopció, acolliment o adopció.

**Duració**

16 setmanes:

- 6 setmanes de descans obligatori ininterrompudes i que hauran de gaudir-se a jornada completa immediatament després de la resolució judicial per la qual es constituïx l’adopció o a la decisió administrativa de guarda amb finalitats d’adopció.

- Les 10 setmanes restants a jornada completa a gaudir:

* De manera continuada a les sis setmanes de descans obligatori.
* De manera interrompuda, les 10 setmanes següents a jornada completa, només en el cas que els dos progenitors treballen i, en este cas, ha de ser en períodes setmanals (acumulats o independents) des de la finalització de les 6 setmanes obligatòries fins que el xiquet o la xiqueta complisca 12 mesos d’edat. Per a cada període de gaudi es requerirà que la sol·licitud es formalitze amb 15 dies d’antelació i haurà de ser per setmanes completes.

- Este permís podrà gaudir-se a jornada completa (10 setmanes) o a temps parcial (20 setmanes), quan les necessitats del servici ho permeten, i en els termes que reglamentàriament es determinen, d’acord amb les regles establides en el present article.

- Si el xiquet o xiqueta és major de 12 mesos, les 10 setmanes de permís voluntari hauran de ser ininterrompudes i a continuació del descans obligatori (16 setmanes de permís ininterrompudes).

Ampliació de la duració del permís:

- 1 setmana més per cada xiquet o xiqueta, a partir del segon, en cas d’adopció, guarda o acolliment múltiple.

- 1 setmana més per cada xiquet o xiqueta amb discapacitat.

El còmput del termini es comptarà a elecció del progenitor, a partir de la decisió administrativa de guarda amb finalitats d’adopció o acolliment, o a partir de la resolució judicial per la qual es constituïsca l’adopció, sense que en cap cas un mateix menor puga donar dret a diversos períodes de gaudi d’este permís.

**Òrgan competent per a la seua tramitació**

La Direcció Territorial competent en matèria d’educació corresponent al centre on presta els seus servicis.

**Documentació acreditativa**

- Resolució d’adopció, guarda amb finalitats d’adopció o acolliment.

- Per a acreditar la condició de discapacitat del xiquet o xiqueta s’admetrà com a documentació acreditativa un informe mèdic en el qual es faça constar la discapacitat (si no es disposa en eixe moment de certificat oficial de grau de discapacitat).

**Efectes retributius**

Amb dret a retribucions a càrrec de la Conselleria/INSS.

**Observacions**

- La sol·licitud es presentarà amb un mínim de quinze dies d’antelació a la data d’inici del permís sol·licitat.

- El còmput del termini es comptarà a elecció del progenitor, a partir de la decisió administrativa de guarda amb finalitats d’adopció o acolliment, o a partir de la resolució judicial per la qual es constituïsca l’adopció, sense que en cap cas un mateix menor puga donar dret a diversos períodes de gaudi d’este permís.

- L’acolliment temporal no pot ser inferior a un any.

- L’adopció posterior a l’acolliment del mateix menor no generarà un nou permís.

- Si no treballen els dos progenitors, no es podrà sol·licitar de forma interrompuda el gaudi d’este permís.

- El temps transcorregut durant el gaudi d’estos permisos es computarà com de servici efectiu amb caràcter general, en què es garantirà la plenitud de drets econòmics de la persona funcionària i, si és el cas, de l’altre progenitor funcionari, durant tot el període de duració del permís.

- Durant el gaudi d’este permís es podrà participar en els cursos de formació que convoque l’Administració.

- Quan el gaudi d’este permís impedisca iniciar el gaudi de les vacacions dins de l’any natural al qual corresponguen, o una vegada iniciat el període vacacional este es veu interromput per sobrevindre esta situació, les vacacions es gaudiran completes o pel temps restant, en un únic període, i es podrà gaudir en període no lectiu, encara que haja acabat l’any natural a què corresponguen, i es computaran els períodes no lectius o de vacacions escolars que coincidisquen amb el seu gaudi.

- Els supòsits d’adopció i de guarda amb finalitats d’adopció o acolliment, tant temporal com permanent, previstos en este article, seran els que així s’establisquen en el Codi Civil o en les lleis civils de la Comunitat Valenciana que els regulen. L’acolliment temporal haurà de tindre una duració no inferior a un any.

- Es podrà iniciar el permís d’adopció, guarda amb finalitats d’adopció o acolliment, tant temporal com permanent, fins quatre setmanes abans de la resolució judicial per la qual es constituïsca l’adopció o la decisió administrativa o judicial d’acolliment.

**Peculiaritats en els supòsits d’adopció o acolliment internacional quan siga necessari el desplaçament previ al país de l’adoptat o acollit**

En el supòsit d’adopció o acolliment internacional les persones docents adoptants o acollidores tindran dret:

- A un permís d’absència en el treball de fins a dos mesos, si fora necessari el desplaçament al país d’origen de l’adoptat, en què es percebran exclusivament les retribucions bàsiques.

- A iniciar el permís d’adopció, guarda amb finalitats d’adopció o acolliment fins quatre setmanes abans de la resolució judicial o administrativa.

**Documentació acreditativa:**

- Certificat de l’organisme públic competent on s’indique l’obligatorietat dels desplaçaments al país d’origen i la duració previsible d’estos. Posteriorment, s’haurà d’aportar la resolució per la qual es constituïsca l’adopció o acolliment.

- En el cas de no produir-se l’adopció o acolliment internacional, haurà d’aportar-se documentació que acredite les circumstàncies que l’han impedit.

**11. Permís per cura de fill o filla menor afectat per càncer o una altra malaltia greu (art. 15 Decret 234/2022, de 30 de desembre)**

|  |
| --- |
| **Supòsit de fet** |
| - Fill o filla (biològic o en adopció) menor de 18/23/26 anys afectat per càncer o per una altra malaltia greu (previstes en el Reial decret 1148/2011).  - Ingrés hospitalari de llarga duració de la persona menor de 18/23/26 anys, per càncer o malaltia greu que requerisca cura directa, contínua i permanent.  S’entenen, a més, incloses les situacions següents:  - L’hospitalització domiciliària, entesa com a continuació del tractament mèdic o cura de la persona en el domicili després de l’hospitalització.  - Situacions derivades de càncer o malaltia greu que requerisquen una cura directa contínua i permanent acreditada per l’informe del servici públic de salut o entitat mèdica concertada.  - Recaigudes o aguditzacions del càncer o malaltia greu que patix el menor, encara que no existisca nou ingrés hospitalari (amb nou informe mèdic).  - Que les dos persones progenitores, adoptants, guardadores amb finalitats d’adopció o acollidores de caràcter permanent treballen. |

**Duració**

- El personal docent tindrà dret a una reducció de la jornada de treball d’almenys la mitat (50%) i com a màxim del huitanta per cent (80%) de la duració d’aquella.

Excepcionalment, es podrà atorgar una reducció de la jornada de fins al 99% en els casos d’un ingrés hospitalari ocasionat pel càncer o una altra malaltia greu, així com quan s’estiga en una fase crítica del tractament, segons conste en l’informe mèdic, i sempre que certifique la necessitat d’una atenció permanent, contínua i constant dels dos progenitors.

- A l’hora de fixar el percentatge de reducció es tindran en compte criteris com: necessitat de realitzar desplaçaments geogràfics, necessitat i tipus de cures del menor, situació familiar, existència d’ingrés hospitalari, evolució de la malaltia i escolarització.

En el cas que el menor es trobe escolaritzat, haurà d’acreditar-se l’horari d’escolarització i les circumstàncies que motiven que durant el temps per al qual se sol·licita la reducció de jornada, es manté la necessitat de cura directa i contínua per la persona sol·licitant del permís.

Sol·licitud d’este permís:

- Sol·licitud per a permisos d’inici de cada curs escolar: de l’1 de juliol al 15 d’agost. En cas de ser necessari se n’haurà de sol·licitar la pròrroga del 15 de desembre al 15 de gener.

- Durant el curs escolar se sol·licitarà este permís quan sorgisca la necessitat, si inicie un nomenament o si hi ha un canvi de les circumstàncies que requerisquen una millora del permís inicial concedit.

Es concedirà per a un període inicial des de la data d’efectes de la resolució de concessió del permís amb una duració màxima de 4 mesos o el temps establit en l’informe mèdic, si fora inferior. Es podrà prorrogar fins al 30 de juny, com a màxim. Per a la concessió de la pròrroga es requerirà la presentació d’una sol·licitud amb 15 dies d’antelació a la finalització del permís inicial, i un informe mèdic actualitzat que expresse la necessitat de la seua continuïtat.

- El permís se suspendrà en les situacions d’incapacitat temporal, durant els períodes de permisos per maternitat i paternitat i en els supòsits de risc durant l’embaràs i, en general, quan concórrega qualsevol altre supòsit d’igual naturalesa.

**Extinció del permís**

- Per la reincorporació a jornada completa de la persona beneficiària, qualsevol que siga la causa que determine el cessament en la reducció de la jornada.

- Per inexistència de la necessitat de cura directa, continua i permanent del menor o la menor de 23/26 anys, a causa de la milloria del seu estat de salut o de l’alta mèdica per curació, segons l’informe facultatiu.

- Quan l’altra persona progenitora, adoptant o acollidora cessa en la seua activitat laboral.

- Per arribar el menor o la menor als 23/26 anys d’edat.

- Quan la persona malalta contraga matrimoni o constituïsca una parella de fet.

**Òrgan competent per a la seua tramitació**

Direcció general amb competències en matèria de personal docent.

**Documentació acreditativa**

- Llibre de família de la persona sol·licitant, certificat d’inscripció del fill o filla menor en el Registre Civil o, si és el cas, còpia de la resolució judicial de l’adopció o d’acolliment familiar.

- Informe de l’especialista mèdic (annex I: model d’informe mèdic) responsable de l’assistència dels fills o filles o menors a càrrec, en el qual s’acredite l’existència de càncer o una altra malaltia greu:

**\*Menors amb càncer:** Informe facultatiu del servici públic de salut o òrgan administratiu sanitari de la comunitat autònoma, i/o del metge responsable del pacient que acredite que el fill o filla menor de vint-i-tres anys patix càncer i, a més, requerix cura directa, contínua i permanent del seu progenitor, quan hi haja hospitalització i/o requerisca continuar tractament en domicili, i indicar-ne la duració estimada.

En cas de recaiguda del menor pel càncer no serà necessari que hi haja un nou ingrés hospitalari, si bé la recaiguda de la malaltia haurà d’acreditar-se mitjançant una nova declaració mèdica.

**\*Menors amb malaltia greu:** Informe del servici públic de salut o òrgan administratiu sanitari de la comunitat autònoma, i/o del metge responsable del pacient que acredite el caràcter (haurà de constar de manera expressa) de “malaltiagreu”, de les tipificades en el llistat de malalties greus (publicat en l’Orde TMS/103/2019, que modifica l’annex del Reial decret 1148/2011, de 29 de juliol), que implique hospitalització en institució sanitària o hospitalització domiciliària de llarga duració i requerisca cura directa, contínua i permanent del seu progenitor, i n’indique la duració estimada i els tractaments a efectuar.

En cas de recaiguda del menor, no serà necessari que hi haja un nou ingrés hospitalari, si bé la recaiguda de la malaltia haurà d’acreditar-se mitjançant una nova declaració mèdica.

- En el cas que el fill o filla es trobe escolaritzat, documentació acreditativa de l’escolarització i de les circumstàncies que motiven que durant el temps per al qual se sol·licita la reducció de jornada, es manté la necessitat de cura directa i contínua per la persona sol·licitant del permís.

- Declaració responsable de l’altre progenitor, acollidor, guardador o tutor que treballa per compte propi o alié, que no està exercint el permís regulat per esta norma i ni és beneficiari de la prestació econòmica establida per a este fi en el règim de la Seguretat Social que li resulte aplicable.

- Acord entre els progenitors, sobre el gaudi de la prestació per a la cura de fills o filles afectats per càncer o una altra malaltia greu.

**Efectes retributius**

**-** El personal percebrà les retribucions íntegres.

- Quan concórreguen en les dos persones progenitores, adoptants, guardadores amb finalitats d’adopció o acollidores de caràcter permanent, pel mateix subjecte i fet causant, les circumstàncies necessàries per a tindre dret a este permís o, si és el cas, puguen tindre la condició de persona beneficiària de la prestació establida per a este fi en el règim de la Seguretat Social que els siga aplicable, es tindrà dret a la percepció de les retribucions íntegres durant el temps que dure la reducció de la seua jornada de treball, sempre que l’altra persona progenitora, adoptant o acollidora de caràcter preadoptiu o permanent no cobre les seues retribucions íntegres en virtut d’este permís o com a beneficiària de la prestació establida per a este fi en el règim de la Seguretat Social que li siga aplicable. En cas contrari, només es tindrà dret a este permís, amb la consegüent reducció de retribucions.

.

**Observacions**

**-** El mer compliment dels 18 anys del fill o del menor subjecte a acolliment permanent o a guarda amb finalitats d’adopció, no serà causa d’extinció de la reducció de la jornada, si es manté la necessitat de cura directa, continua i permanent. No obstant això, complits els 18 anys, es podrà reconéixer el dret a la reducció de jornada fins que la persona a càrrec seu complisca els 23 anys en els supòsits en què el patiment del càncer o malaltia greu haja sigut diagnosticat abans d’arribar a la majoria d’edat, sempre que en el moment de la sol·licitud s’acrediten els requisits establits en els paràgrafs anteriors, excepte l’edat. Així mateix, es mantindrà el dret a esta reducció de jornada fins que la persona a càrrec seu complisca 26 anys si, abans d’arribar als 23 anys, acredite, a més, un grau de discapacitat igual o superior al 65 per cent.

- En el cas que els dos progenitors tinguen la condició de personal empleat públic i presten servicis en el mateix òrgan o entitat, esta podrà limitar el seu exercici simultani per raons fundades en el correcte funcionament del servici.

- Durant el gaudi d’este permís no es podrà participar en els cursos de formació que convoque l’Administració.

- La concessió d’esta reducció de jornada és incompatible amb la realització de qualsevol altra activitat remunerada durant l’horari que ha sigut objecte de reducció.

**====================================================================**

**12. Permís per deures relacionats amb la conciliació de la vida personal, familiar i laboral. (art.16 Decret 234/2022, de 30 de desembre)**

|  |
| --- |
| **Supòsit de fet** |
| S’entenen incloses les assistències a:  -Consultes, tractaments i exportacions de tipo mèdic de la persona interessada, de menors, de persones majors o de persones amb diversitat funcional física, psíquica o sensorial al seu càrrec durant el temps indispensable per a la seua realització.  -Reunions de coordinació i tutories de centres d’educació especial de menors o persones amb diversitat funcional al seu càrrec.  -Consultes de suport addicional en el àmbit sociosanitari.  -Consultes, tractaments i exploracions mèdiques del cònjuge o parella de fet.  -Tutories o a qualsevol altre requeriment del centre escolar dels seus fills o filles.  -Interrupció de l’embaràs. |

**Persona beneficiària**

El personal docent que preste servici en els centres docents públics no universitaris de la Generalitat Valenciana.

**Duració**

El temps indispensable per a la seua realització.

En la interrupció de l’embaràs 6 dies naturals i consecutius a partir del fet causant.

**Òrgan competent per a la seua tramitació**

El director o la directora del centre on presta els seus servicis.

**Documentació acreditativa**

- Justificant acreditatiu del temps d’assistència a la consulta o reunió corresponent.

- En el supòsit de tutories del centre escolar dels fills o filles, el justificant que es presente haurà d’acreditar degudament, a més del temps d’assistència a estes, que no és possible acudir en un altre horari diferent de les tutories del centre.

- Consultes, tractaments i exploracions mèdiques de menors, persones majors, amb diversitat funcional o del cònjuge o parella de fet, documentació acreditativa:

* Resolució o certificació oficial del grau de discapacitat.
* El grau de parentiu i la relació familiar s’acreditarà amb el llibre o llibres de família amb certificació del Registre Civil o bé amb la inscripció en qualsevol registre públic oficial d’unions de fet.
* La guarda legal ha d’acreditar-se mitjançant la decisió administrativa de guarda amb finalitats d’adopció o acolliment, tant temporal com permanent, o mitjançant la sentència judicial.
* En el cas de consultes i exploracions mèdiques del cònjuge o parella de fet, documentació acreditativa de la necessitat d’assistir a la consulta tractament amb acompanyant.

**Efectes retributius**

Es percebran les retribucions íntegres.

**Observacions:**

- Les absències parcials al lloc de treball a conseqüència de l’assistència a les situacions arreplegades en este permís es consideraran com de treball efectiu sempre que l’absència es limite al temps indispensable per a la seua realització i es justifique documentalment pel personal docent la seua assistència i l’hora de la cita.

- Estes absències duraran el temps indispensable per a la seua realització i es consideraran de treball efectiu sempre que tinguen lloc dins de l’horari laboral.

- En cas d’interrupció de l’embaràs, la docent tindrà dret a sis dies naturals i consecutius a partir del fet causant, sempre que no es trobe en situació d’incapacitat temporal.

- A l’efecte d’este permís s’entén per persona major a càrrec, el familiar de primer grau que per raó de la seua edat o estat de salut, no puga valer-se per si mateix per anar a la consulta o tractament.

Així mateix, s’entendran inclosos els familiars fins el tercer grau o que estos siguen majors i no puguen atendre’ls.

**====================================================================**

**13. Permís per defunció (art. 17 Decret 234/2022, de 30 de desembre)**

|  |
| --- |
| **Supòsit de fet** |
| Defunció del cònjuge, parella de fet o de familiar de primer grau de consanguinitat o afinitat.  Defunció de familiar de segon grau per consanguinitat o afinitat. |

**Duració**

**Familiar de primer grau**

3 dies hàbils, si el fet es produïx en la mateixa localitat.

5 dies hàbils, si el fet es produïx en diferent localitat.

**Familiar de segon grau**

2 dies hàbils, si el fet es produïx en la mateixa localitat.

4 dies hàbils, si el fet es produïx en diferent localitat.

**Òrgan competent per a la seua tramitació**

La sol·licitud es presentarà en el centre on es presten servicis i resoldrà el director o la directora del centre.

**Efectes retributius**

Percepció de retribucions íntegres.

**Documentació acreditativa**

- Certificat de defunció expedit pel Registre Civil o certificat mèdic de defunció.

- Llibre de família, certificació del Registre civil o inscripció en qualsevol registre públic oficial d’unions de fet, que acredite el grau de parentiu.

**Observacions**

- Dies consecutius i immediatament posteriors al fet causant.

- Únicament es computarà com a permís el dia de la defunció quan la persona no inicie la jornada de treball que li correspondria realitzar eixe dia.

- Per al còmput dels terminis en la mateixa o diferent localitat es prendrà com a referència el terme municipal de la residència habitual de la persona sol·licitant i el terme municipal d’enterrament o sepeli de la persona morta.

**====================================================================**

**14. Permís per accident o malaltia greus, per hospitalització o per intervenció quirúrgica sense hospitalització que requerisca repòs domiciliari (art. 18 Decret 234/2022, de 30 de desembre)**

|  |
| --- |
| **Supòsit de fet** |
| Per accident o malaltia greus, per hospitalització o per intervenció quirúrgica sense hospitalització que requerisca repòs domiciliari del cònjuge, de la parella de fet o d’un familiar de primer grau per consanguinitat o afinitat, així com de qualsevol altra persona diferent de les anteriors que convisca amb el funcionari o funcionària en el mateix domicili i que requerisca la cura efectiva d’aquella.  Per accident o malaltia greus, per hospitalització o per intervenció quirúrgica sense hospitalització que requerisca repòs domiciliari d’un familiar de segon grau per consanguinitat o afinitat. |

**Duració**

**Familiar de primer grau**

Cinc dies hàbils.

**Familiar de segon grau**

Quatre dies hàbils.

**Òrgan competent per a la seua tramitació**

La sol·licitud es presentarà en el centre on es presten servicis i resoldrà el director o la directora del centre.

**Efectes retributius**

Percepció de retribucions íntegres.

**Documentació acreditativa**

- Justificant d’hospitalització en institució sanitària o domiciliària que incloga la duració d’esta.

- Informe expedit pel facultatiu responsable del pacient en el qual conste la gravetat de la malaltia.

- Llibre de família, certificat del Registre civil o inscripció en qualsevol registre públic oficial d’unions de fet, que acredite el parentiu.

**Observacions:**

- Estos permisos es comptabilitzaran a partir del dia en què es produïsca el fet causant.

- Es concedirà permís per accident o malaltia greus quan hi haja hospitalització o intervenció quirúrgica sense hospitalització que requerisca repòs domiciliari o siga acreditada, pel facultatiu o facultativa competent, la gravetat de la malaltia.

- Este permís es concedirà cada vegada que s’acredite una nova situació de gravetat.

- En els supòsits d’accident o malaltia greu, d’hospitalització en institució sanitària o d’hospitalització domiciliària de llarga duració, estos dies de permís podran utilitzar-se seguits o alterns, a petició del personal i sempre que es mantinga la situació que motiva la concessió del permís.

- En el cas que l’hospitalització siga inferior als dies a què per accident o per malaltia greu es té permís i no conste certificat de gravetat, este permís es reduirà als dies que efectivament el familiar de l’afectat haja estat hospitalitzat.

- Els permisos previstos en el present article seran compatibles.

**====================================================================**

**15. Permís per exàmens finals i altres proves definitives d’aptitud (art. 19 Decret 234/2022, de 30 de desembre)**

|  |
| --- |
| **Supòsit de fet** |
| - Concórrer a proves selectives per a l’ingrés en qualsevol administració pública.  - Concórrer a exàmens finals i altres proves definitives d’aptitud i avaluació en centres oficials de formació o exàmens parcials de caràcter eliminatori. |

**Duració**

El dia de celebració de la prova selectiva o examen.

**Òrgan competent per a la seua tramitació**

El centre on presta els seus servicis. La sol·licitud es presentarà, sempre que siga possible, amb un mínim de quinze dies d’antelació a la data d’inici del permís sol·licitat i resoldrà el director o la directora del centre docent.

**Documentació acreditativa**

Justificant d’assistència a la prova o examen.

**Efectes retributius**

Percepció de retribucions íntegres.

**Observacions**

- Es tindrà dret a este permís, encara que la realització de l’exercici siga compatible amb la jornada laboral.

- Els exàmens que se celebren en dia no lectiu no generen dret al permís.

- En el termini dels deu dies següents naturals al gaudi del permís s’haurà d’aportar justificació documental suficient.

====================================================================

**16. Permís per trasllat de domicili habitual(art. 20 Decret 234/2022, de 30 de desembre)**

|  |
| --- |
| **Supòsit de fet** |
| Trasllat del domicili habitual. |

**Duració**

Un dia per trasllat del seu domicili habitual.

Dos dies naturals consecutius si hi ha canvi de localitat de residència.

**Data de començament del còmput**

El dia del trasllat o l’immediat anterior.

**Òrgan competent per a la seua tramitació**

El centre on presta els seus servicis. La sol·licitud es presentarà amb un mínim de deu dies d’antelació a la data d’inici del permís sol·licitat i resoldrà el director o la directora del centre docent.

**Documentació acreditativa**

- Certificat d’empadronament o qualsevol altra documentació que justifique el canvi efectiu de domicili habitual (contracte d’arrendament, factura d’empresa de mudança, factura de llum o d’aigua, etc.).

**Efectes retributius**

Percepció de retribucions íntegres.

**Observacions**

- En el termini dels deu dies següents naturals al gaudi del permís s’haurà d’aportar justificació documental suficient

**====================================================================**

**17. Permís per deure inexcusable(art. 21 Decret 234/2022, de 30 de desembre*)***

|  |
| --- |
| **Supòsit de fet** |
| El personal tindrà dret a disposar del temps indispensable per al compliment d’un deure inexcusable, de caràcter públic o personal.  A títol enunciatiu i no limitatiu, s’entendrà per deure de caràcter públic o personal:  a) Citacions de jutjats i tribunals de justícia o un altre tipus de compareixences obligatòries davant d’estos, degudament acreditades mitjançant certificat de compareixença expedit per lletrat de l’Administració de justícia, així com citacions de comissaries o de qualsevol altre organisme oficial.  b) Compliment de deures ciutadans derivats d’una consulta electoral.  c) Assistència a reunions dels òrgans de govern i comissions dependents d’estos quan deriven estrictament del càrrec electiu de regidora o regidor, així com del de diputada o de diputat.  d) Assistència com a membre a les sessions dels òrgans constituïts per a la selecció o provisió de llocs de personal docent, amb nomenament de l’autoritat pertinent.  e) Assistència com a membre de comissions de baremació constituïdes per als diversos procediments que es duen a terme en la Direcció General de Personal Docent.  f) Altres obligacions que necessàriament hagen d’atendre’s en horari laboral i que, en cas d’incompliment, generen a la persona interessada una responsabilitat d’orde civil, penal o administrativa, sempre que queden degudament acreditades. |

**Duració**

El temps indispensable per al seu compliment.

**Òrgan competent per a la seua tramitació**

El centre on presta els seus servicis**.** La sol·licitud es presentarà, sempre que siga possible amb de quinze diesd’antelació a la data d’inici del permís sol·licitat i resoldrà el director o la directora del centre docent.

**Documentació acreditativa**

- Document justificatiu del fet causant, amb indicació de la duració estimada d’este.

- En els supòsits de citacions de jutjats i tribunals de justícia o en una altra classe de compareixences obligatòries davant d’estos, s’haurà d’aportar certificat de compareixença expedit per lletrat de l’Administració de justícia.

**Efectes retributius**

Percepció de retribucions íntegres.

**Observacions**

- Si el deure inexcusable es realitza en horari de treball es procurarà que este siga en el temps mínim indispensable.

**-** No poden entendre’s com a deure inexcusable els deures de caràcter social, com per exemple l’assistència a funerals de familiars, ni els derivats de la voluntat del mateix docent respecte de la seua necessitat d’assistir a determinats esdeveniments, com ara l’acompanyament d’un fill o filla major d’edat al metge, l’assistència voluntària a oficines d’Hisenda (fins i tot en el programa de cita prèvia per a ajuda a l’emplenament de declaracions), notaries, despatxos d’advocats, oficines de compravenda, etc.

- En el termini dels deu dies següents naturals al gaudi del permís s’haurà d’aportar justificació documental suficient

**====================================================================**

**18. Permís per funcions representatives (art. 22 Decret 234/2022, de 30 de desembre)**

|  |
| --- |
| **Supòsit de fet** |
| Realitzar funcions sindicals o de representació del personal. |

**Persona que el gaudix**

El personal empleat públic que té la condició de representant sindical o representant dels treballadors i de les treballadores.

**Duració**

El temps indispensable per a la realització d’eixes funcions.

**Òrgan competent per a la seua tramitació**

El centre on presta els seus servicis**.** La sol·licitud es presentarà amb un mínim de quinze dies d’antelació a la data d’inici del permís sol·licitat i resoldrà el director o la directora.

**Documentació acreditativa**

- Personal amb crèdit horari reconegut per a funcions sindicals:

No es requerix justificació de la concreta activitat, ja que qualsevol absència per a realitzar funcions de representació es descompta del crèdit que té reconegut per la Direcció General de Personal Docent. No obstant això, a l’inici del curs escolar la persona interessada haurà de presentar al director o directora del centre la documentació acreditativa de la seua condició de delegat sindical.

-Personal que no disposa de crèdit horari per a activitats sindicals, per haver-hi renunciat a favor del sindicat:

Assistència a les reunions de l’òrgan de representació de personal (juntes de personal i comités d’empresa) al qual pertanga: Convocatòria i certificat del secretari o secretària de l’òrgan col·legiat acreditatiu de l’assistència i duració de la reunió.

**Efectes retributius**

Percepció de retribucions íntegres.

**====================================================================**

**19. Permís per raó de violència de gènere o violència sexual sobre la dona docent (art. 23 Decret 234/2022, de 30 de desembre)**

|  |
| --- |
| **Supòsit de fet** |
| La violència sobre la dona docent. |

**Duració**

El temps necessari segons el que determinen els servicis socials d’atenció o de salut, segons siga procedent.

**Efectes retributius:**

a) Reducció d’un terç de la jornada: sense reducció de retribucions.

b) Reducció de la mitat de la jornada: reducció de retribucions corresponent a la diferència entre el terç i la mitat.

**Òrgan competent per a la seua tramitació**

La direcció territorial amb competències en matèria d’educació.

**Documentació acreditativa**

- Sentència condemnatòria per un delicte de violència de gènere, una orde de protecció o qualsevol altra resolució judicial que acorde una mesura cautelar a favor de la víctima.

- Informe del Ministeri Fiscal que indique l’existència d’indicis que la docent és víctima de violència de gènere.

- Informe dels servicis socials, dels servicis especialitzats, o dels servicis d’acolliment destinats a víctimes de violència de gènere de l’administració pública competent.

- Igualment, amb caràcter excepcional, podrà reconéixer-se l’exercici d’estos drets a les dones que, encara sense títol habilitant dels esmentats en els apartats anteriors, es troben en una situació notòria de necessitat per causa de violència de gènere, sempre amb la denúncia prèvia corresponent i mentres recau resolució judicial.

**Observacions**

- Les faltes d’assistència tindran la consideració de justificades.

- Esta reducció és compatible amb les altres reduccions

====================================================================

**20. Permís personal per ser víctima de violència terrorista (art. 24 Decret 234/2022, de 30 de desembre)**

|  |
| --- |
| **Supòsit de fet** |
| Danys físics o psíquics patits a conseqüència de l’activitat terrorista, de la mateixa persona docent del seu cònjuge o persona amb anàloga relació d’afectivitat, i dels fills dels ferits i morts, sempre que tinguen la condició de funcionaris i de víctimes del terrorisme d’acord amb la legislació vigent, així com els funcionaris amenaçats en els termes de l’article 5 de la Llei 29/2011, de 22 de setembre, de reconeixement i protecció integral a les víctimes del terrorisme. |

**Duració**

El temps que resulte necessari per a la protecció i assistència social integral del personal docent al qual se li concedix.

**Òrgan competent per a la seua tramitació**

- La direcció territorial amb competències en matèria d’educació.

**Efectes retributius:**

a) Reducció d’un terç de la jornada: sense reducció de retribucions.

b) Reducció de la mitat de la jornada: reducció de retribucions corresponent a la diferència entre el terç i la mitat.

**Documentació acreditativa**

Sentència judicial ferma o certificat del Ministeri Fiscal reconeixent a la persona sol·licitant la condició de víctima o amenaça terrorista.

**21. Permís parental (sense retribució) (Circular 1/2023, de la Direcció General de personal Docent, per la qual es dicten instruccions sobre l’aplicació dels permisos recollits en el Reial decret llei 5/2023, de 28 de juny, que modifiquen els articles 48 i 49 del text refós de la Llei de l’Estatut Bàsic de l’Empleat públic).**

|  |
| --- |
| **Supòsit de fet**  La cura de fill, filla, menor acollit per temps superior a un any, fins al moment en què el menor complisca huit anys. |

**Duració**

El permís consistix en 8 setmanes per cada xiquet o xiqueta i per cada progenitor a utilitzar fins que el o la menor complisca els huit anys. És a dir, no són huit setmanes anualment, sinó huit setmanes en total.

Es gaudirà com a mínim per setmanes completes (7 dies naturals consecutius)

**Òrgan competent per a la seua tramitació**

- La direcció territorial amb competències en matèria d’educació corresponent al centre on presta els seus servicis.

**Efectes retributius**

NO té caràcter retribuït, almenys, fins que es produïsca el desplegament reglamentari estatal amb anterioritat al 2 d’agost de 2024 o hi haja una major concreció per l’Administració de l’Estat, que és la competent per a això.

**Documentació acreditativa**

Llibre de família o certificació del Registre Civil, resolució judicial d’adopció o resolució administrativa de guarda amb finalitats d’adopció o acolliment.

**Observacions**

Quan les necessitats del servici ho permeten, correspondrà a la persona progenitora, adoptant o acollidora especificar la data d’inici i fi del gaudi o, si és el cas, dels períodes de gaudi, que haurà de sol·licitar-ho a l’Administració amb una antelació de quinze dies i realitzant-se per setmanes completes.

Quan concórreguen en les dos persones progenitores, adoptants o acollidores, pel mateix subjecte i fet causant, les circumstàncies necessàries per a tindre dret a este permís en els quals el gaudi del permís parental en el període sol·licitat altere seriosament el correcte funcionament del centre docent en el qual ambdós presten servicis, l’Administració podrà ajornar la concessió del permís per un període raonable, justificant-ho per escrit i després d’haver oferit una alternativa de gaudi més flexible.

**====================================================================**

|  |
| --- |
| **III. LLICÈNCIES AMB RETRIBUCIÓ** |

**1. Llicència per a l’assistència a conferències, seminaris, congressos i jornades (art. 25 Decret 234/2022, de 30 de desembre)**

|  |
| --- |
| **Supòsit de fet** |
| 1. Assistència com a assistent/alumne/participant a activitats de formació i perfeccionament, relacionades amb els ensenyaments que impartisca el sol·licitant (cursos, congressos, simposis, seminaris, conferències, ponències, etc.).  2. Realització d’estades formatives, convocades pel ministeri o la conselleria competents en matèria d’educació i per l’agència nacional competent en l’àmbit de l’educació i la formació per un període de fins a dos setmanes o deu dies lectius, o ajustar-se als termes establits en la convocatòria concreta, i sempre que no ho impedisquen les necessitats del servici. |

**Persona que el gaudix**

Personal docent funcionari de carrera i personal docent funcionari interí en lloc vacant.

**Duració**

Apartat 1. Màxim de sis dies a l’any, inclòs l’indispensable per al desplaçament.

Apartat 2. Dos setmanes o deu dies lectius.

**Requisits**

Subordinat a les necessitats del servici.

Les activitats de formació que el generen hauran de ser d’especial interés per a la funció docent i la mateixa formació permanent del sol·licitant o per al mateix centre en què preste servicis.

En el cas del personal docent interí només es concedirà esta llicència en el supòsit que ocupen una vacant.

**Òrgan competent per a la seua tramitació**

La direcció del centre docent on presta els servicis i sempre que no ho impedisquen les necessitats de prestació del servici educatiu.

**Efectes retributius**

Percebrà la totalitat de retribucions, però sense dret a dietes, despeses de locomoció ni allotjament, que seran a càrrec de l’organisme que realitza l’activitat o, si és el cas, del mateix interessat.

**Procediment**

El personal docent no universitari adscrit als centres dependents de la Conselleria d’Educació, Universitats i Ocupació ha de sol·licitar esta llicència amb una antelació mínima de 10 dies a l’inici de la conferència, seminari, congrés, o jornada sol·licitat, la resolució de la qual competix al director o la directora del centre on presta els seus servicis.

**Documentació acreditativa**

A criteri de la direcció del centre, podrà ser requerida informació sobre el contingut dels cursos a realitzar.

Justificant d’assistència.

**Òrgan competent** per a la seua tramitació

per a la concessió d’este permís serà la direcció del centre docent.

**Documentació** acreditativa

Per a ERASMUS k1:

- Còpia completa del conveni firmat pel centre i pel SEPIE.

- Sol·licitud de canvi de duració del projecte i la notificació d’esta modificació (en cas d’haver sol·licitat l’ampliació del conveni).

- Programa del curs.

- Selecció i concessió de la plaça per a assistència al curs, procedent de l’entitat de destinació.

- Mobility Agreement, firmat i segellat per les tres parts (en cas de ser Job Shadowing).

- Els cursos la duració dels quals siga igual o inferior a mitja jornada seran autoritzats pel director o la directora del centre on presta servicis. Haurà d’assistir al seu lloc de treball la resta de la jornada, incloent-hi el temps indispensable per al desplaçament.

- Durant els permisos de maternitat, paternitat, les excedències per cura de fills o familiars, així com durant la reducció de jornada (art. 33), el personal podrà participar en estes activitats formatives (sense necessitat de sol·licitud expressa; únicament es comunicarà a la direcció del centre per part del docent a l’efecte del còmput de temps de formació.

**Observacions**

Excepcionalment, podrà autoritzar-se l’assistència a cursos organitzats pel Ministeri d’Educació relacionats amb els Programes Educatius Europeus de Formació per a docents (SEPIE, ERASMUS PLUS, etc.), la duració dels quals supere els 6 dies fins a un màxim de 15 dies lectius. Cada sol·licitud serà revisada individualment i es requerirà la documentació que justifique els dies sol·licitats.

Les llicències que sol·liciten els directors i les directores dels centres docents seran resoltes per la persona titular de la direcció territorial de què depenga el centre.

====================================================================

**2. Llicència per estudis (art. 26 Decret 234/2022, de 30 de desembre)**

|  |
| --- |
| **Supòsit de fet** |
| Assistència a accions formatives, amb les condicions següents:  - El personal docent haurà de ser seleccionat mitjançant la seua participació en una convocatòria prèvia de la Conselleria d’Educació, Universitats i Ocupació.  - Que els estudis estiguen directament relacionats amb l’activitat del personal docent.  - Que s’hagen prestat 5 anys de servici actiu ininterromputs. |

**Persona que el gaudix**

Personal docent funcionari de carrera i personal funcionari interí amb vacant.

**Òrgan competent per a la seua tramitació**

Prèvia selecció de l’òrgan convocant, competix l’autorització de la llicència a la Direcció General de Personal Docent.

**Documentació acreditativa**

- Justificació documental del curs que es realitzarà en què consten les matèries que s’impartixen i la seua duració.

- En finalitzar la llicència la persona interessada haurà de presentar a la Direcció General de Personal Docent:

* Memòria global del treball desenvolupat.
* Certificació acadèmica acreditativa dels estudis realitzats.

**Duració**

Se sol·licitarà amb un mes d’antelació.

Fins a 12 mesos cada 5 anys de servici actiu (no necessàriament continuats).

**Efectes retributius**

Durant la llicència només es perceben les retribucions bàsiques. La no presentació per part del beneficiari de la memòria i la certificació acadèmica corresponent implicarà l’obligació de reintegrar les retribucions percebudes.

**Observacions**

En qualsevol moment en què s’aprecie que la persona seleccionada no complix els requisits establits en el paràgraf primer d’este article se li revocarà la llicència pel mateix òrgan que ha resolt la seua concessió.

====================================================================

**3. Llicència per participació en programes acreditats de cooperació internacionals (art. 27 Decret 234/2022, de 30 de desembre)**

|  |
| --- |
| **Fet causant** |
| Participació voluntària en programes de cooperació internacional al servici d’organismes internacionals, governs o entitats públiques estrangeres. |

**Persona que pot sol·licitar-lo**

Personal docent funcionari de carrera.

**Requisits**

Que conste l’interés de l’Administració en la seua participació, així com el de l’organisme, govern o entitat que el sol·licite.

**Òrgan competent**

La direcció general amb competències en matèria de personal docent.

**Documentació acreditativa**

- Documentació en la qual conste la descripció del projecte o missió a realitzar, lloc en el qual es desenvoluparan les actuacions i duració prevista d’estes, així com la participació de la persona sol·licitant i que no percebrà retribucions a càrrec de l’organisme o entitat sol·licitant.

- Informe favorable de l’òrgan competent en matèria de cooperació internacional de la Generalitat Valenciana (SUBDIRECCIÓ GENERAL DE COOPERACIÓ INTERNACIONAL AL DESENVOLUPAMENT).

- Finalitzada l’activitat voluntària s’aportarà certificació de l’organisme, govern o entitat que acredite l’efectiu compliment de l’activitat.

**Duració**

Durant un període no superior a 6 mesos.

**Efectes retributius**

A càrrec de la Conselleria o organisme en la qual preste servicis.

**Observacions**

Atenent les especificitats del servici educatiu, el gaudi d’este permís es podrà denegar si el començament d’este pot afectar els períodes d’avaluacions trimestrals. No es concedirà permís per tres mesos, o menys, quan el seu gaudi coincidisca, en tot o en part, amb el tercer trimestre de curs acadèmic.

**====================================================================**

|  |
| --- |
| **IV. LLICÈNCIES SENSE RETRIBUCIÓ** |

Les llicències sense retribució hauran de comprendre períodes continuats i ininterromputs, tindran la consideració de servicis efectivament prestats a l’efecte del còmput d’antiguitat, i durant el gaudi d’estes l’Administració mantindrà al personal en alta en el règim de previsió social que li corresponga.

Estes llicències només es concediran al personal docent funcionari de carrera, i no seran aplicable al personal docent no universitari amb relació jurídica de caràcter no permanent (personal interí).

**====================================================================**

**1. Llicència per interés particular (art. 29 Decret 234/2022, de 30 de desembre)**

|  |
| --- |
| **Fet causant** |
| Llicència sense retribució a sol·licitud de l’interessat. |

**Persona que pot sol·licitar-ho**

Personal docent funcionari de carrera i personal funcionari interí en plaça vacant.

**Duració**

Un mínim de deu dies fins a un màxim de nou mesos cada tres anys.

**Data d’inici**

El dia indicat en la sol·licitud, la qual es presentarà amb una antelació mínima de trenta dies a la data de l’inici, llevat de casos excepcionals degudament justificats.

**Òrgan competent**

La direcció territorial amb competències en matèria d’educació.

Haurà de resoldre com a mínim amb set dies d’antelació a l’inici del gaudi de la llicència. La denegació haurà de ser motivada.

**Documentació acreditativa**

Informe favorable de la direcció del centre en què, a més, indique que durant els primers dies de llicència, en el cas de ser concedida, disposarà del personal i els mitjans necessaris per a cobrir la seua absència mentres envien professorat substitut.

**Efectes retributius**

Sense retribució.

**Observacions**

- El període de llicència es considerarà com de servicis efectivament prestats.

- Les quotes mensuals corresponents a MUFACE o Seguretat Social (quota del treballador) es descomptaran en la primera nòmina una vegada finalitzada la llicència del docent.

- Durant el període de la llicència la persona interessada no podrà realitzar altres activitats remunerades.

**====================================================================**

**2. Llicència per beques d’estudi o investigació (art. 30 Decret 234/2022, de 30 de desembre)**

|  |
| --- |
| **Fet causant** |
| Adjudicació d’una beca d’estudi o investigació per a la formació professional concedida pel Ministeri d’Educació, administracions educatives competents en la matèria, organismes oficials, o a conseqüència d’actuacions d’òrgans de la Unió Europea, en execució dels articles 149 i 150 del Tractat Constitutiu de la Comunitat Europea. |

**Persona que pot sol·licitar-lo**

Personal docent funcionari de carrera i personal interí amb vacant.

**Procediment**

El personal docent no universitari funcionari de carrera, adscrit als centres dependents de la conselleria amb competències en matèria d’educació, ha de sol·licitar esta llicència, llevat de casos excepcionals degudament justificats, amb una antelació mínima de trenta dies a la data de l’inici.

**Òrgan competent**

La direcció general competent en matèria de personal docent.

**Documentació**

- Dates concretes d’inici i final del període per al qual sol·licita la llicència sense retribució per beques d’estudi o investigació, incloent-hi el temps indispensable per al desplaçament.

- Convocatòria del curs (que ha de procedir dels òrgans del Ministeri d’Educació, Universitats i Ocupació, administracions educatives competents en la matèria, organismes oficials, etc.).

- Denominació i contingut del curs.

- Resolució d’adjudicació de la beca (credencial).

-Informe favorable de la direcció del centre docent on exercisca el seu treball en el qual, a més, indique que durant els primers dies de llicència, en el cas de ser concedida, disposarà del personal i mitjans necessaris per a cobrir la seua absència mentres envien personal docent substitut.

**Efectes retributius**

Sense retribució.

**Observacions**

- Tindran la consideració de servicis efectivament prestats.

- El gaudi d’esta classe de llicència s’efectuarà segons el que s’ha fixat en les respectives convocatòries, subordinat a les necessitats del servici.

**====================================================================**

**3. Llicència per a assistència a cursos de perfeccionament professional (art. 31 Decret 234/2022, de 30 de desembre)**

|  |
| --- |
| **Fet causant** |
| Assistència a cursos de perfeccionament professional. |

**Persona que pot sol·licitar-ho**

Personal docent funcionari de carrera i personal interí amb vacant

**Requisits**

Duració màxima serà de quatre mesos a l’any.

Que el contingut del curs estiga directament relacionat amb el lloc de treball o la carrera professional en l’Administració i sempre que no ho impedisquen les necessitats del servici.

**Procediment**

El personal docent no universitari funcionari de carrera, adscrit als centres dependents de la conselleria amb competències en matèria d’educació, ha de sol·licitar esta llicència, llevat de casos excepcionals degudament justificats, amb una antelació mínima de trenta dies a la data de l’inici.

**Òrgan competent**

La direcció general amb competències en matèria de personal docent.

**Documentació**

- Dates concretes d’inici i final del període per al qual sol·licita la llicència sense retribució per a assistència a cursos de perfeccionament professional, incloent-hi el temps indispensable per al desplaçament.

- Denominació i ressenya del centre organitzador.

- Denominació i contingut de l’activitat formativa, que ha d’estar directament relacionat amb el lloc de treball que exercix.

- Convocatòria oficial publicada, si és el cas.

- Resolució d’adjudicació de plaça i/o còpia d’inscripció en l’acció formativa sol·licitada.

- Informe favorable de la direcció del centre docent on exercisca el seu treball en el qual, a més, indique que durant els primers dies de llicència, en el cas de ser concedida, disposarà del personal i mitjans necessaris per a cobrir la seua absència mentres envien a un professor/a substitut/a.

**Efectes retributius**

Sense retribució.

**Observacions**

- Subordinat a les necessitats del servici.

- Tindran la consideració de servicis efectivament prestats.

*====================================================================*

**4. Llicència per malaltia de familiars o de qualsevol persona que legalment es trobe sota la seua guarda o custòdia (art. 32 Decret 234/2022, de 30 de desembre)**

|  |
| --- |
| **Fet causant** |
| Malaltia greu o irreversible que requerisca una atenció continuada del cònjuge, parella de fet o familiar en línia directa o col·lateral fins al segon grau, per consanguinitat o afinitat, que convisca amb el sol·licitant o qualsevol persona que legalment es trobe sota la seua guarda o custòdia. |

**Persona que pot sol·licitar-lo**

Personal docent funcionari de carrera i personal interí amb vacant.

**Duració**

Màxima d’**un** **any** per cada subjecte causant.

**Procediment**

El personal docent no universitari funcionari de carrerai personal interí amb vacant adscrit als centres dependents de la Conselleria d’Educació, Universitats i Ocupació ha de sol·licitar esta llicència, llevat de casos excepcionals degudament justificats, amb una antelació mínima de trenta dies a la data de l’inici.

**Òrgan competent**

La direcció general amb competències en matèria de personal docent.

**Documentació**

- Certificat d’empadronament expedit per l’ajuntament de residència.

- Llibre de família, certificat del Registre Civil o bé amb la inscripció en qualsevol registre públic oficial d’unions de fet que acredite el grau de parentiu o la relació familiar. (Per a altres supòsits, resolució judicial que acredite la guarda legal o document de formalització de l’acolliment familiar.)

- Justificant d’hospitalització en institució sanitària o domiciliària que incloga la duració d’esta.

- Justificant mèdic de la intervenció quirúrgica sense hospitalització que incloga el període de repòs domiciliari.

- Informe mèdic actualitzat i emés pel facultatiu responsable del seguiment de la malaltia greu o irreversible del familiar, que acredite, si és el cas, l’hospitalització en institució sanitària o necessitat d’hospitalització domiciliària, i certifique que el familiar malalt patix malaltia greu o irreversible i requerix atenció continuada i permanent.

**Efectes retributius**

Sense retribució.

**Observacions**

- Els efectes de la incorporació es produiran, amb caràcter general, a partir de l’endemà de la comunicació de l’extinció de la llicència. No obstant això, si el funcionari que gaudix d’esta llicència ha sigut substituït per un funcionari interí, la seua incorporació es produirà quan este interí haja sigut destituït.

- Qualsevol variació de les circumstàncies que han motivat la concessió de la llicència es comunicarà de manera immediata a la subdirecció general amb competències en matèria de permisos i llicències del personal docent, en cas contrari s’incorrerà en les responsabilitats disciplinàries corresponents.

- L’inici de cada nova llicència per diferent subjecte causant posarà fi a la llicència que estiga gaudint-se fins a eixe moment.

- Esta llicència tindrà la consideració de servicis efectivament prestats.

|  |
| --- |
| **V. REDUCCIÓ DE JORNADA** |

**1. Reducció de jornada per guarda legal (art. 33.*a* Decret 234/2022, de 30 de desembre)**

|  |
| --- |
| **Fet causant** |
| Tindre a càrrec:  - Algun fill o filla de 12 anys o menor.  - Una persona major que requerisca especial dedicació o una persona amb un grau de discapacitat física, psíquica o sensorial igual o superior al 33% que no exercisca alguna activitat retribuïda que supere el salari mínim interprofessional. |

**Reducció de la jornada**

Reducció d’un terç o de la mitat de la jornada laboral, sempre que es tinga una jornada a temps complet.

**Òrgan competent**

La direcció territorial amb competències en matèria d’educació.

**Procediment**

La sol·licitud es presentarà amb un mínim de 15 dies d’antelació a la data d’inici del trimestre.

**Documentació acreditativa:**

En el supòsit de menors de 12 anys:

- Llibre de família o certificació expedida pel Registre Civil que acredite el parentiu o resolució judicial d’adopció.

- Per a supòsits diferents de pàtria potestat: resolució judicial que acredite la guarda legal o document de formalització de l’acolliment familiar, tant temporal com permanent, o mitjançant resolució judicial que atorgue a la persona sol·licitant la tutela, acompanyada de l’acceptació del càrrec de tutor.

En el supòsit de familiar que requerisca especial dedicació:

- Llibre de família, certificació del Registre Civil o de qualsevol registre públic oficial d’unions de fet que acredite la relació familiar.

- Informe de l’inspector mèdic de zona o, si el tractament es rep a l’hospital, l’informe facultatiu del personal mèdic responsable del pacient, en el qual conste que este familiar requerix tractament, atenció, cures o assistència continuada per terceres persones a causa de problemes de salut.

- Declaració responsable que altres persones no gaudixen d’una reducció de jornada respecte del mateix subjecte causant o, si és el cas, del percentatge de reducció que tinguen reconegut (en el cas d’haver-hi diversos empleats públics de l’Administració de la Generalitat i els seus organismes autònoms amb dret al seu gaudi).

- La condició de discapacitat ha de ser acreditada mitjançant resolució o certificació oficial del grau de discapacitat igual o superior al 33% expedida per la conselleria competent en la matèria o, si és el cas, l’òrgan equivalent d’altres administracions públiques.

- Declaració responsable que la persona per la qual se sol·licita la reducció de jornada no exercix activitat retribuïda que supere el salari mínim interprofessional.

**Efectes retributius**

Reducció proporcional de les retribucions.

**Observacions**:

- No requerix convivència.

- Quan es presente la sol·licitud davant de la direcció territorial amb competències en matèria d’educació, s’haurà de tindre en compte si la persona interessada ja gaudix d’altres reduccions, per ser incompatibles entre si.

- Excepte en el cas de situació de dependència de la persona per la qual se sol·licita la reducció, per a la resta dels casos s’haurà de sol·licitar anualment la pròrroga amb un mínim de dos mesos d’antelació a la finalització de la reducció de jornada, sense perjuí de l’obligació de comunicar de manera immediata qualsevol variació de les circumstàncies que van determinar la reducció.

**====================================================================**

**2. Per tindre al seu càrrec el cònjuge o parella de fet o un familiar fins a segon grau de consanguinitat o afinitat que requerisca especial dedicació** **(Art. 33.*b* Decret 234/2022, de 30 de desembre)**

|  |
| --- |
| **Fet causant** |
| Per tindre al seu càrrec el cònjuge o parella de fet o un familiar fins al segon grau de consanguinitat o afinitat que requerisca especial dedicació. |

**Requisits**

- Que la persona a la cura directa no exercisca activitats retribuïdes que superen el salari mínim interprofessional.

**Reducció de jornada**

D’un terç o de la mitat de la jornada de treball, sempre que es tinga una jornada a temps complet.

**Òrgan competent**

- La direcció territorial amb competències en matèria d’educació corresponent al centre on presta els servicis.

**Procediment**

La sol·licitud es presentarà amb un mínim de 15 dies d’antelació a la data d’inici de la llicència sol·licitada o del trimestre.

**Documentació acreditativa**

- No requerix convivència.

- La condició de discapacitat ha de ser acreditada mitjançant resolució o certificació oficial del grau de discapacitat igual o superior al 33% expedida per la conselleria competent en la matèria o, si és el cas, l’òrgan equivalent d’altres administracions públiques.

- Declaració responsable que la persona per a la qual se sol·licita la reducció de jornada no exercix activitat retribuïda que supere el salari mínim interprofessional.

- Quan es presente la sol·licitud davant la direcció territorial amb competències en matèria d’educació corresponent, s’haurà de tindre en compte si la persona interessada ja està gaudint d’altres reduccions, per ser incompatibles entre si.

- Declaració responsable que no gaudixen altres persones d’una reducció de jornada respecte del mateix subjecte causant o, si és el cas, del percentatge de reducció que tinguen reconegut, en el cas d’haver-hi diversos empleats públics de l’Administració de la Generalitat i els seus organismes autònoms amb dret al seu gaudi.

**Efectes retributius**

Reducció proporcional de les retribucions.

====================================================================

**3. Personal docent que te reconegut un grau de discapacitat o llarga o crònica malaltia (Art. 33.*c)* Decret 234/2022, de 30 de desembre)**

|  |
| --- |
| **Fet causant** |
| Patir el personal funcionari una malaltia llarga o crònica o tindre reconegut un grau de discapacitat, que no puga realitzar la jornada laboral completa. |

.

**Reducció de jornada**

D’un terç o de la mitat de la jornada de treball, sempre que es tinga una jornada a temps complet.

**Òrgan competent**

- La direcció territorial amb competències en matèria d’educació corresponent al centre on presta els servicis.

**Procediment**

La sol·licitud es presentarà amb un mínim de 15 dies d’antelació a la data d’inici de la llicència sol·licitada o del trimestre.

**Documentació acreditativa**

- Certificat de la Unitat de Valoració Mèdica d’Incapacitats i, en aquells casos en què siga revisable, ha de ratificar-se de manera anual per esta unitat.

- Resta de fets causants, informe del metge de família.

- Quan es presente la sol·licitud davant la direcció territorial corresponent, s’haurà de tindre en compte si la persona interessada ja gaudix d’altres reduccions.

**Efectes retributius**

Reducció proporcional de les retribucions.

=================================================================

**4. Per tindre la condició de càrrec electe en qualsevol administració pública local (art. 33.*d* Decret 234/2022, de 30 de desembre)**

|  |
| --- |
| **Fet causant** |
| Per ser càrrec electe en qualsevol administració pública local. |

**Reducció de la jornada**

D’un terç o de la mitat de la jornada de treball, sempre que es tinga una jornada a temps complet.

**Òrgan competent**

- La direcció territorial amb competències en matèria d’educació corresponent al centre on presta els servicis.

**Procediment**

- La sol·licitud es presentarà amb un mínim de 15 dies d’antelació a la data d’inici de la llicència sol·licitada o del trimestre.

**Documentació acreditativa:**

- Certificació de la condició de càrrec electe i la seua dedicació expedida per la secretària de l’administració corresponent.

**Efectes retributius**

Reducció proporcional de les retribucions.

====================================================================

**Disposicions comunes a la reducció de jornada**

- Es tindrà dret a la reducció d’un terç o de la mitat de la jornada de treball, amb disminució proporcional de retribucions:

- La reducció de jornada afecta la totalitat de la jornada laboral docent establida en la normativa en vigor, i repercutix de manera proporcional en els diferents períodes que la conformen.

- S’haurà de sol·licitar amb una antelació d’almenys quinze dies a l’inici de cada trimestre escolar i la seua concessió es farà coincidir amb este. No obstant això, l’òrgan competent per a concedir esta disminució podrà modificar els terminis i períodes referits exclusivament en aquells supòsits en els quals se sol·licite de manera expressa i s’acredite fefaentment que circumstàncies extraordinàries impedixen la seua adaptació al trimestre escolar.

- Els trimestres escolars comencen a l’efecte de reducció de jornada:

* 1 d’octubre
* 1 de gener
* 1 d’abril

- S’admet l’1 de setembre com a inici del primer trimestre a l’efecte de la reducció de jornada.

- Si s’està gaudint d’una reducció de jornada durant el trimestre de l’1 d’abril, la reducció s’estendrà fins al 31 d’agost.

- El personal acollit a alguna d’estes reduccions de jornada veurà disminuïda proporcionalment la reducció de jornada per lactància.

- Si hi ha diversos beneficiaris d’este permís en l’Administració de la Generalitat, respecte al mateix subjecte causant, podran gaudir d’este dret de manera parcial (hauran de repartir-se el percentatge del 50% màxim de la reducció).

- No pot renunciar-se a una reducció de jornada abans de la seua finalització.

- Les següents reduccions de jornada estan desplegades en l’apartat de permisos:

- per hospitalització del fill o filla posterior al part.

- Per cura de fill menor afectat per càncer o una altra malaltia greu.

- Per raó de violència de gènere.

- per ser víctima de violència terrorista.

====================================================================

|  |
| --- |
| **VI. VACACIONS**  **(Art. 34) Decret 234/2022 de 30 de desembre)** |

**Règim de gaudi**

El personal docent gaudirà de les seues vacacions anuals retribuïdes, necessàriament, en període no lectiu.

Quan les situacions de permís per naixement per a la mare biològica, adopció, guarda, acolliment o del progenitor diferent de la mare biològica, risc durant la lactància o risc durant l'embaràs, impedisquen iniciar el gaudi de les vacacions en període no lectiu dins de l'any natural al qual corresponguen o una vegada iniciat el període vacacional, este es vera interromput per sobrevindre una d'estes situacions, este període es podrà gaudir, sempre a continuació de la finalització d'estes situacions.

**Òrgan competent**

Direcció Territorial d'Educació corresponent.

**Canvis o interrupcions en el període de gaudi**

- Quan el període de vacacions no s’haja iniciat i coincidisca en el temps amb una situació d’incapacitat temporal, el període de vacacions es podrà gaudir una vegada haja finalitzat esta incapacitat, encara en un any natural diferent, en períodes no lectius i sempre que no hagen transcorregut més de díhuit mesos a partir del final de l’any en què s’hagen originat.

- Quan el període de vacacions no s’haja iniciat i coincidisca en el temps amb una situació risc durant la lactància, risc durant l’embaràs, permís per naixement per a la mare biològica, es podrà gaudir a continuació de la finalització de les situacions anteriors, encara en un any natural diferent, i es computaran els períodes no lectius o de vacacions escolars que coincidisquen amb el seu gaudi.

- Si durant el gaudi del període de vacacions sobrevé el permís de maternitat, el període de vacacions quedarà interromput. El període vacacional que reste es podrà gaudir, a continuació de la finalització de les situacions anteriors o, si és el cas, a la finalització del permís de lactància acumulat, encara en un any natural diferent, i es computaran els períodes no lectius ode vacacions escolars que coincidisquen amb el seu gaudi.

- Si la situació d’incapacitat temporal sobrevé una vegada iniciat el període vacacional, este quedarà interromput i el període que reste es podrà gaudir, si és possible, l’any natural en períodes no lectius, si no és possible en any natural diferent en períodes no lectiusi sempre que no hagen transcorregut més de díhuit mesos a partir del final de l’any en què s’hagen originat.

**VII**

**PERMISOS I LLICÈNCIES Y VACANCES DELS INSPECTORS I INSPECTORES D’EDUCACIÓ**

Els permisos, llicències i vacacions de la inspecció educativa estan regulats en els articles 48 i 49 de l’Orde 17/2019, de 16 d’abril, de la Conselleria d’Educació, Investigació, Cultura i Esport, per la qual es desplega l’actuació, el funcionament i l’organització de la inspecció d’educació de la Comunitat Valenciana, i amb les consideracions següents:

1. En matèria de permisos, llicències per assumptes propis, dies compensatoris i vacacions, al personal que exercisca llocs de treball de la inspecció d’educació li és aplicable la normativa corresponent al servici de l’Administració del Consell.

A més, atenent la condició de cos docent, pel que fa a la resta de llicències no incloses en l’apartat anterior, s’hi pot aplicar allò que establix la norma que regula els permisos i llicències del personal docent no universitari dependent de la conselleria amb competències en matèria d’educació, amb la distribució competencial següent: les competències atribuïdes a la direcció dels centres les assumirà l’inspector o la inspectora en cap territorial i aquelles atribuïdes a la direcció territorial les ha d’assumir la persona titular de l’òrgan a què estan adscrites orgànicament les inspeccions territorials, amb les particularitats de la participació en programes europeus arreplegats en els apartats següents.

1. Respecte a les llicències per a l’assistència a conferències, seminaris, congressos i jornades, amb caràcter general, s’han d’aplicar als membres de la inspecció d’educació els mateixos criteris que a la resta de docents, amb les precisions següents, atesa la seua peculiar ubicació administrativa, dependència i zona d’actuació:
2. Els 6 dies previstos per esta tipologia de llicència es poden dedicar a qualsevol tipus de formació relacionada amb la pràctica professional de la inspecció d’educació. Es pot preveure en este apartat la participació en programes europeus que han dissenyat i sol·licitat els centres educatius en què s’incorpora la figura de l’inspector o inspectora. L’autorització està condicionada, en tot cas, al vistiplau de l’inspector o inspectora en cap territorial i a les necessitats del servici. Per este apartat, en cap cas, es pot gaudir més dels 6 dies anuals establits.
3. Excepcionalment pot autoritzar-se l’assistència a activitats formatives relacionades amb programes educatius europeus, la duració dels quals supere els 6 dies i fins a un màxim de 15 dies laborables (inclosos els 6 primers), sempre que estos programes complisquen les condicions següents:
4. Responguen a interessos i necessitats de la inspecció d’educació, i que esta participe de manera institucional i explícita en el programa.
5. Responguen als criteris prioritaris d’actuació establits en la PGAA i es troben aprovats de manera explícita en els PTA de la inspecció d’educació.
6. Les inspeccions territorials d’educació participen de manera activa en el disseny, planificació, aprovació, execució, seguiment i avaluació, així com en la designació d’assistents. Esta condició, en el cas de programes amb àmbit territorial de tota la Comunitat Valenciana, s’ha de referir a la inspecció general.

|  |
| --- |
| **VII. PROCEDIMENT PER A SOL·LICITAR LA VALORACIÓ DE RISCOS DURANT L’EMBARÀS I LA LACTÀNCIA** |

L’INVASSAT ha emés una i[nstrucció](https://prevencio.gva.es/documents/161660390/162707426/SPRL_IOPRL_04+1910+Información+de+interés+para+empleadas+en+situación+de+embarazo%2C%20parto+reciente+o+lactancia+PORTAL+GVA+_uv/947b4c8f-ad15-4dda-a411-a69fcfceb062) o[perativa que establix el procediment per a sol·licitar la valoració de riscos durant l’embaràs i lactància, s](https://prevencio.gva.es/documents/161660390/162707426/SPRL_IOPRL_04+1910+Información+de+interés+para+empleadas+en+situación+de+embarazo%2C%20parto+reciente+o+lactancia+PORTAL+GVA+_uv/947b4c8f-ad15-4dda-a411-a69fcfceb062)’ha adequat este procediment per al cas del personal docent, i s’ha establit el protocol següent.

**1. NOTIFICACIÓ DE L’EMBARÀS, PART RECENT O LACTÀNCIA PER PART DE LA TREBALLADORA**

La docent embarassada que vulga sol·licitar la llicència per risc durant l’embaràs o lactància ha de notificar la seua situació mitjançant el model d’imprés establit (annex II) per a la notificació de l’embaràs, part recent o lactància, i dirigir-la a la direcció del centre docent on presta servicis.

**2. DOCUMENTACIÓ NECESSÀRIA A APORTAR PER LA DOCENT PER AL SERVICI DE PREVENCIÓ DE RISCOS LABORALS (SPRL)**

La docent ha de disposar de la següent documentació per a la seua remissió a l’INVASSAT a petició d’este organisme:

- Informe firmat i datat pel seu especialista en obstetrícia i ginecologia on indique el tipus d’embaràs (únic/múltiple), setmanes de gestació, data probable de part i evolució de la gestació.

- Ha d’aportar analítica amb determinació d’immunitat contra rubèola, varicel·la, citamegalovirus, pallola, parvovirus b19 i parotiditis.

**3. TRAMITACIÓ**

1. Una vegada rebuda la notificació -sol·licitud de la docent en el seu centre de treball-, la direcció del centre omplirà l’informe de l’annex II i el remetrà, juntament amb la sol·licitud de la docent, a la direcció territorial corresponent, de manera urgent i sempre preservant la confidencialitat de les dades.

La direcció territorial ha de remetre la documentació en el menor temps possible, al Servici de Prevenció de Riscos Laborals del Personal Propi (SPRL) de l’INVASSAT.

2. En l’informe per a la descripció de les tasques del lloc de treball, ha de figurar el curs o cursos que està impartint la docent, s’hi ha d’indicar també si la docent està més del 50% de la jornada setmanal en aules d’Educació Infantil, 1r o 2n de Primària. Si la docent impartix l’assignatura d’Educació Física, s’hi ha d’indicar el programa formatiu que s’impartirà en el curs escolar corresponent.

3. En el cas que la treballadora embarassada ocupe un lloc que s’ha identificat de risc d’agressió en l’avaluació del risc, s’ha d’aportar informe justificatiu de l’existència o no d’antecedents i de la problemàtica social almenys l’últim any.

**4. VALORACIÓ DEL RISC PER L’SPRL**

1. L’SPRL estudiarà i valorarà els riscos que puguen afectar les docents i proposarà les mesures preventives adequades a les característiques individuals.

2. Les actuacions tècniques i mèdiques de l’SPRL s’arreplegaran per escrit en un informe de valoració que ha d’indicar les conclusions i propostes d’actuació, sempre preservant la confidencialitat de les dades. Este informe s’ha d’enviar a la persona interessada com més prompte millor, i de manera urgent en cas de risc biològic, i a la Direcció General de Personal Docent.

3. La Direcció General de Personal Docent, en els casos en què les mesures proposades en l’informe de l’SPRL siguen de la seua competència, ha d’analitzar-ne la viabilitat, i redactar la resolució corresponent, segons l’informe de l’SPRL; esta resolució s’ha de remetre a la direcció territorial corresponent.

En la resta de casos que siguen competència de la direcció territorial, siguen d’adaptació de lloc o d’incapacitat laboral, es remetrà l’informe a la direcció territorial corresponent. La direcció territorial, després d’analitzar les mesures proposades per l’SPRL, procedirà a l’adaptació del lloc o a la tramitació de la incapacitat laboral.

4. De la implementació de les mesures preventives s’ha d’informar, a més de la treballadora afectada, el conjunt d’actors implicats, amb la finalitat que puguen fer-ne un seguiment. La informació a la treballadora i la implantació de les mesures s’ha de fer en el menor temps possible, i garantir la no exposició de la treballadora.

**5. SOL·LICITUD DE LA PRESTACIÓ**

La Direcció General de Personal Docent ha de certificar que no és possible eliminar el risc en totes les tasques realitzades per la docent i que tampoc és possible un canvi de lloc de treball. En el cas que no siga possible implementar mesures preventives per a eliminar el risc de la docent, s’ha de sol·licitar la baixa per risc durant l’embaràs.

1. Les docents pertanyents al règim de mutualisme administratiu els correspon tramitar la seua baixa a través del personal mèdic amb el qual tinga concertat els servicis sanitaris a través de MUFACE.

2. Les docents interines pertanyents al règim de la Seguretat Social han de tramitar la baixa per risc en l’embaràs a través de la mútua corresponent: Castelló: UNIÓ DE MÚTUES; Alacant: IBERMUTUAMUR; València: UMIVALE.

Nota: La instrucció operativa completa es troba disponible en la web:

[https://prevencio.gva.es/documents/161660390/162707426/sprl\_ioprl\_04+1910+Informaci%C3%B3n+de+inter%C3%A9s+per a+empleades+en+situaci%C3%B3n+de+embaràs%2C%20parto+recent+o+lactància+PORTAL+GVA+\_uv/947b4c8f-ad15-4dda-a411-a69fcfceb062](https://prevencio.gva.es/documents/161660390/162707426/sprl_ioprl_04+1910+Informaci%C3%B3n+de+inter%C3%A9s+per%20a+empleades+en+situaci%C3%B3n+de+embaràs%2C%20parto+recent+o+lactància+PORTAL+GVA+_uv/947b4c8f-ad15-4dda-a411-a69fcfceb062)

**SPRL\_IOPRL\_04.04 .**  [INSTRUCCIÓ OPERATIVA QUE ESTABLIX EL PROCEDIMENT PER A SOL·LICITAR LA VALORACIÓ DE RISC D’EMBARÀS I LACTÀNCIA.](https://prevencio.gva.es/documents/161660390/162707426/SPRL_IOPRL_04+1910+Información+de+interés+para+empleadas+en+situación+de+embarazo%2C%20parto+reciente+o+lactancia+PORTAL+GVA+_uv/947b4c8f-ad15-4dda-a411-a69fcfceb062)

|  |
| --- |
| **VIII. PROCEDIMENT PER A SOL·LICITAR CANVI O ADAPTACIÓ DE LLOC DE TREBALL PER MOTIUS DE SALUT PER A PERSONAL DEL SECTOR DOCENT** |

L’INVASSAT ha emés una instrucció operativa que establix el procediment per a sol·licitar el canvi o adaptació del lloc de treball per motius de salut per al personal docent, i s’adequa el procediment de sol·licitud que queda establit mitjançant el següent procediment.

**1. NOTIFICACIÓ A LA DIRECCIÓ TERRITORIAL DE LA PETICIÓ DE L’INFORME DE CANVI O ADAPTACIÓ DEL LLOC DE TREBALL**

D’acord amb lai[n](https://prevencio.gva.es/documents/161660390/162707426/SPRL_IOPRL_13+Instrucción+operativa+para+la+adaptación+o+cambio+de+puesto+por+motivos+de+salud+en+la+Administración+de+la+Generalitat/c16f2f36-ac62-47ca-87d1-967bcd913ffd)strucció o[perativa per a l’adaptació o canvi de lloc per motius de salut en l’Administració de la](https://prevencio.gva.es/documents/161660390/162707426/SPRL_IOPRL_13+Instrucción+operativa+para+la+adaptación+o+cambio+de+puesto+por+motivos+de+salud+en+la+Administración+de+la+Generalitat/c16f2f36-ac62-47ca-87d1-967bcd913ffd) G[eneralitat](https://prevencio.gva.es/documents/161660390/162707426/SPRL_IOPRL_13+Instrucción+operativa+para+la+adaptación+o+cambio+de+puesto+por+motivos+de+salud+en+la+Administración+de+la+Generalitat/c16f2f36-ac62-47ca-87d1-967bcd913ffd), la persona interessada ha de presentar la sol·licitud, dirigida a la unitat mèdica de la direcció territorial on estiga destinada, mitjançant tràmit telemàtic Z.

La sol·licitud de la persona interessada no és necessari que adjunte informes mèdics *a priori*.

En la sol·licitud ha de constar:

- En l’apartat corresponent a l’exposició de motius (C) s’ha d’indicar la situació administrativa (funcionari/a de carrera, interí/interina, laboral), el centre de treball i el lloc ocupat, així com les tasques desenvolupades en este.

- En l’apartat corresponent a sol·licitud (D) s’ha d’indicar: adaptació/canvi de lloc de treball, i comunicar que es troba en situació d’alta/baixa mèdica.

- En l’apartat E (òrgan al qual dirigix la sol·licitud) s’ha d’indicar: unitat mèdica de la direcció territorial on està destinada la persona sol·licitant.

**2. VALORACIÓ PER LA UNITAT MÈDICA DE LA DIRECCIÓ TERRITORIAL I, SI ÉS EL CAS, TRASLLAT DE LA SOL·LICITUD AL SERVICI DE PREVENCIÓ DE RISCOS LABORALS (SPRL)**

La unitat mèdica de la direcció territorial, si ho considera oportú, ha de traslladar esta sol·licitud al Servici de Prevenció de Riscos Laborals (SPRL). En aquells casos en què la unitat mèdica opte per no tramitar la sol·licitud a l’SPRL, la unitat mèdica ha de proposar a la direcció territorial o a la direcció general, segons corresponga, les mesures necessàries que es deriven de la sol·licitud.

**3. ELABORACIÓ DE L’INFORME PER L’INVASSAT**

L’SPRL, una vegada obtinga tota la informació tècnica, els informes clínics i les proves complementàries convenients, ha d’emetre un informe en el termini de 20 dies sobre la procedència d’adaptació del lloc o, en cas de no ser possible, de la necessitat de canvi de lloc de treball.

**4. REMISSIÓ DE L’INFORME AL SERVICI DE PROVISIÓ I CONCURSOS DE LA DIRECCIÓ GENERAL DE PERSONAL DOCENT**

L’informe sobre la procedència o no d’adaptació o de canvi del lloc realitzat per l’SPRL serà remés al Servici de Provisió i Concursos de la Direcció General de Personal Docent.

**5. RESOLUCIÓ I APLICACIÓ DE LES MESURES PROPOSADES**

La Direcció General de Personal Docent, en els casos en què les mesures proposades en l’informe de l’SPRL siguen de la seua competència, ha d’analitzar-ne la viabilitat, i emetre la resolució corresponent segons l’informe de l’SPRL; esta resolució s’ha de remetre a la direcció territorial corresponent.

En la resta de casos que siguen competència de la direcció territorial, siguen d’adaptació de lloc o d’incapacitat laboral, es remetrà l’informe a la direcció territorial corresponent. La direcció territorial, després d’analitzar les mesures proposades pel SPRL, ha de procedir a l’adaptació del lloc o a la tramitació de la incapacitat laboral.

**6. COMUNICACIÓ A LA PERSONA INTERESSADA, CENTRE DE TREBALL I AL CSS**

De les resolucions de canvi de lloc, adaptació, o incapacitat laboral, la direcció territorial a la qual estiga adscrit el lloc ha d’informar la persona responsable del centre de treball, la persona sol·licitant i el Comité de Seguretat i Salut.

**7. TERMINIS DE TRAMITACIÓ I EXECUCIÓ**

El procediment d’adaptació o canvi de lloc de treball per motius de salut, que es tramitarà amb caràcter preferent, ha de concloure’s en el termini màxim de tres mesos, comptats des de la data en què la sol·licitud tinga entrada en l’òrgan competent per a resoldre. Transcorregut este termini sense haver-se notificat resolució expressa, la sol·licitud pot entendre’s desestimada.

**8. TRAMITACIÓ SIMULTÀNIA D’EXPEDIENT D’INCAPACITAT LABORAL PER MOTIUS DE SALUT**

El fet que s’estiga tramitant un expedient d’incapacitat a la persona interessada no impedix la tramitació del procediment de canvi de lloc de treball, però si recau resolució declarant la incapacitat laboral permanent, la direcció territorial ha de dictar resolució donant per finalitzat el procediment o deixant sense efecte l’adaptació o canvi de lloc de treball que s’haja efectuat. Esta resolució s’ha de comunicar a l’SPRL.

Nota: La instrucció operativa completa amb els annexos corresponents es troba disponible en la web: [Instrucció operativa per a l’adaptació o canvi de lloc per motius de salut en l’administració de la Generalitat](https://prevencio.gva.es/documents/161660390/162707426/SPRL_IOPRL_13+Instrucción+operativa+para+la+adaptación+o+cambio+de+puesto+por+motivos+de+salud+en+la+Administración+de+la+Generalitat/c16f2f36-ac62-47ca-87d1-967bcd913ffd)

|  |
| --- |
| **IX. PERMISOS ESPORTISTES D’ELIT Decret 13/2006, de 20 de gener, del Consell de la Generalitat, sobre els esportistes d’elit de la Comunitat Valenciana.** |

Fet causant

Assistència d’esportistes d’elit nivell A i nivell B a competicions oficials, quan les dates en què se celebre la competició, inclòs el desplaçament a la seu d’esta, coincidisca amb el seu horari laboral.

Documentació

Acreditació del nomenament com a esportista d’elit.

**València, XX de XXXXXX de 2024**